text:
Isomo rya Kateshezi: «Ubutumwa bw’ibanze bwa Kiliziya.»
Ihame : Kiliziya ishinzwe kumenyesha abantu bose Ivanjili ya Yezu Kristu. Buri mukristu agira uruhare kuri ubwo butumwa bw’ibanze.
Imyifatire y’umutima : Gutanga ubuhamya nyakuri bwa gikristu.
- UMWITEGURO
- IKIGANIRO
- Gutegura
Hari imvugo duhora twumva ngo « Kiliziya yakuye kirazira », bamwe bayumva ukundi. Hari n’indi ngo « Abanyarwanda bataramenya Kristu bemeraga Imana Rurema, Rugira… ». Bamwe ntibatinya no kuvuga ngo Kristu yaratuvangiye, ngo abanyarwanda icyo gihe bari bazi ibihagije.
Nyamara kugira ngo iyo myemerere ihame hari abitanze, ndetse bamwe bahasiga ubuzima. Icyatumye bishoboka ni uko hari abari bafite ishyaka ridasanzwe. Abo twavugamo Abapadiri bera, Ababikira bera, Abakateshiste b’abaganda. Ndetse aya magingo tubona Abapadiri b’abirabura bogeza Inkuri Nziza mu bihugu by’amahanga.
- Kwerekana
Ibyo mvuze ko ari Inkuru Nziza yahozeho ariko ntiyari izwi. Ingabire ya Roho Mutagatifu ni yo ituma ibyo bishoboka kandi bikera imbuto. Byabaye ngombwa rero ko Yezu Kristu abihishurira abantu. Dore uko bimeze.
Amagambo yo mu Ivanjili Ntagatifu uko yanditswe na Matayo ( Mt 28, 16 – 20)
Nuko abigishwa cumi n’umwe bajya mu Galileya ku musozi Yezu yari yarabarangiye. Bamubonye barapfukama, bamwe ariko bashidikanya. Yezu arabegera arababwira, ati « Nahawe ububasha bwose mu ijuru no ku isi. Nuko rero, nimugende mwigishe amahanga yose mubabatize ku izina ry’Imana Data na Mwana na Roho Mutagatifu, mubatoze gukurikiza ibyo nabategetse byose . Dore kandi ndi kumwe namwe iminsi yose, kugeza ku ndunduro y’ibihe. »
Iyo ni Ivanjili Ntagatifu / Uragasingizwa Kristu.
- Gusesengura
- Gusobanura
Yezu twumvise ni wa wundi wishwe, agapfa urwo ku musaraba, nyamara ku munsi wa gatatu akazuka. Uwo muzuka mbere mu bapfuye, yaje afite ububasha bwinshi ndetse atanga ubutumwa : « Nimugende mwigishe amahanga yose , mubabatize … mubatoze… »
Isaha ye imaze kugera (Yh 13,1), uko yazutse mu bapfuye n’ikuzo rya Data, natwe tugendera mu bugingo bushya. Yarongeye ati « Nimwakire Roho Mutagatifu abo muzakiza ibyaha bazabikizwa abo mutazabikiza bazabigumana (Yh 20, 22 ; G.K.G n0 73).
Erega ni uko ubutumwa bw’ibanze bwa Kiliziya bwigaragaza. Mwaza kumbwira ngo Kiliziya ni iki ? Ni uwo muryango mushya w’Imana , abo bemera ibyo abatumye azakomeza abahurize mu rukundo ku bwa Roho bahawe, azakomeza kubayobora ku Mana Data (Gatigisimu no 91).
None se ubwo butumwa bw’ibanze bwa Kiliziya bushingiye kuki ?
Bushingiye nyine ku gakiza dukesha Yezu Kristu wapfuye akazuka, Imana yigaragaje buhoro buhoro muri Yezu (DGC 40). « Icyatumye amanuka mu ijuru ni twebwe abantu no kugira ngo dukire ». Ni byo twemera. Imana yifuza ko abantu bamenya ukuri (1Tm 2,4), yifuza ko bose bakira. Nguko uko Kiliziya yemera umugambi w’agakiza k’isi yose Imana ifitiye abantu bose. Bityo yumva vuba ko itegetswe kuba umwogezabutumwa.
Impamvu y’ubwo butumwa ni urukundo rw’Imana ifitiye abantu. Kiliziya yakomeje kumva ari inshingano n’imbaraga ivana muri iryo shyaka ryo kuzuza ibyo isabwa (G.K.G. 851) Pawulo Mutagatifu ati : »Urukundo rwa Kristu ruraduhihibikanya iyo tuzirikanye ko umwe yapfiriye bose, bikaba rero ko bose bapfuye : (2kor5,14)
None se ubwo butumwa bw’ibanze bwa Kiliziya ibutanga he ?
Erega yashinzwe na Yezu Kristu ubwe. Yezu ati:“ Mubatoze gukurikiza ibyo nabategetse byose.” Nta gushidikanya ko ari itegeko ry’ubutumwa riturutse kuri Nyagasani ubwe. Ni rwo rukundo rwatumye Imana Data yohereza umwana wayo, abigirishije Roho Mutagatifu. Muri kamere yayo, Kiliziya igomba gusohoza ubutumwa koko kandi bukazamamara ku bwa Mwana no ku bwa Roho Mutagatifu nk’uko biri mu mugambi w’Imana Data. (AC7)
Ni ubutumwa bugamije bwa nyuma na nyuma gutuma abantu bose binjira mu busabane bw’urukundo rw’Ubutatu Butagatifu (reba Jean Paul II RM23)
Muri make ubutumwa bwa Kiliziya ni nabwo bwa Yezu Kristu, ni nabwo bwa Roho Mutagatifu, Kwamamaza no kuba umuhamya. Kubushyira no mu ngiro no gukwirakwiza iyobera ry’ubusabane bw’Ubutatu Butagatifu (G.K.G no 738)
Yezu ayiha kuba imwe, itunganye,Gatolika ikaba ishingiye ku ntumwa. Ibyo rero bigaragaza ubutumwa bwayo (G.K.G n°811) bukomoka ku wayishinze.
Ubwo butumwa bwaba bugenewe nde?
Bugenewe amahanga yose, bugenewe isi yose. Yezu ati: “Mwigishe amahanga yose…. Ndi kumwe namwe kugeza igihe isi izashirira. Isi izashira ni yo batumwe. Ni ubutumwa bw’igihe cyose bazaba bari ku isi. Kiliziya yakira rero ubutumwa bwo kwamamaza ingoma ya Kristu n’Imana no kuyigeza no mu mahanga yose (Reba L G n°5, G.K.G. n° 768). Iibyo bivuga isi yose”.
Kuba Kiliziya ari Gatolika ni aho bihera. Kristu yayohereje mu butumwa ku isi yose no ku bantu bose (G.K.G n° 831). Yoherejwe n’Imana ku mahanga kugira ngo ibe ikimenyetso cy’umukiro w’isi. Ikwira hose ikumvira n’uwayishinze, ikigisha abantu bose (reba AG n °1). Ni nako uwemeye Kristu akabatizwa ahiduka umwe mu muryango w’Imana. Bityo ahinduka umunyu w’isi akaba n’urumuri rw’isi. (Reba Mt 5, 13-16)
Nyuma rero Kiliziya yuzuza gute ubwo butumwa bw’ibanze yahawe?
Ubwo butumwa bw’ibanze Kiliziya yahawe ibwuzuza hamwe na nyirabwo. Ntacyo Kiliziya ikora itari kumwe na Kristu. Yarivugiye ati: “ Ndi kumwe namwe iminsi yose”.
Mu ikubitiro Kiliziya itangaza Inkuru Nziza ikayamamaza. Icyo gikorwa ni cyo mbarutso y’ukwemera. Ishaka impamvu z’ukwemera ikazerekana, ikazisobanura igaragaza uko ubuzima bwa gikristu busa. Ni byo bikurura ushaka kuba umukristu. Iyo yatwawe, umuryango remezo umusabira kwinjira mubigishwa aho barera ukwemera, kugeza aho nyirubwite yatuye akavuga ngo “Ndemeye”.Ibyo bisaba gukurikira inzira yose n’inyigisho zose ziteguye neza. Iyo atsinze arabatizwa. Kiliziya ihimbaza amasakaramentu ye. Ubwo yisanga ari umukristu mu muryango. Ubatijwe asabwe gutanga ubuhamya bw’uko ubutumwa bwa Kiliziya bwamugiriye akamaro. (reba CT 18; GKG n° 6)
Icyo ni igikorwa cyo mu ibanga cya Roho Mutagatifu wa Yezu wazutse akorera muri Kiliziya. Ngiyo nzira ayiyoboramo (G.K.G. 852). Bisa na bya bindi ngo “Roho wa Nyagasani arantwikiriye kuko yantoye akansiga amavuta agira ngo ngezee Inkuru Nziza ku bakene” (Lk 4, 18). Inzira Kristu yaciyemo ni nayo nzira Kiliziya ihamagarirwa gucamo (Reba Tertuliyani, Apol 50, 13)
Kiliziya iri mu rugendo, yibonera neza ukuntu ubutumwa bw’ibanze itanga mu ntege nke z’abayigize, ari ibintu bihabanye, niyo mpamvu ica bugufi igahora yivugurura ikoresheje inzira ifunganye (Reba AG 1) kugira ngo ishobore kwagura ubwami bwa Kristu( Reba RM16,20).
Ikoresheje ubutumwa bwayo ijyana n’abantu igasangira n’isi uko ibayeho. Ni nk’umusemburo, ni nka Roho muri sosiyete y’abantu. Kiliziya koko ni umuryango w’Imana (Rebe GS 40,52)
b) Gucengera isomo
Dore icyo ibyo byose bisaba:
Ubutumwa bw’ibanze Kiliziya itanga busaba kwihangana. Bitangira ari ukwamamaza Ivanjili mu miryango itemera Kristu (Reba RM 42–47), bigakomeza ari ugushinga za komite z’abakristu zihinduka ibimenyetso by’uko Imana iri mu isi (Reba AG 15). Nyuma hakajyaho za Kiliziya zihariye, ni ukuvuga za Diyoseze. Ni ubutumwa bubyara Ingo, Imiryango Remezo, Sikirisale, Santarari, Paruwasi na Diyosezi. Ubutumwa buhinduka inzira yo kwigisha imico y’abantu. Ivanjili imurikira imico y’abantu, ndetse ikayihindura buhoro buhoro. Hari n’igihe ibyo binanirana kuko umuntu afite ubwigenge. Kiliziya ifata igihe cyayo cyose, ikareka roho wa Nyagasani agakora.
Ubutumwa bwa Kiliziya busaba imishyikirano, kuganira mu bwumvikane n’abatarakira Ivanjili (Reba RM 55), abo twakwita abapagani. Abemera bashobora kubyungukiramo, bamenyeramo ukuri, kuko ibiri ukuri n’ibifite inema z’Imana bishobora gusangwa n’ahandi, hose Imana iba ihari mu ibanga (Reba AG 9).
Noneho rero, igihe Kiliziya yamamaje Inkuru Nziza mu batayizi, bituma ukuri n’agakiza Imana iteganyiriza abantu, bigera ku miryango myinshi bikabakiza inabi ishobora kubokama, biba bigamije ikuzo ry’Imana n’iburabuzwa rya sekibi , cyane ihirwe rya muntu ( Reba A G 9).
c. Gushyira isomo mu buzima
Mu buzima bwacu muri iki gihe, ubutumwa bw’ibanze bwa Kiliziya busohojwe neza, abantu bose bamenye Inkuru Nziza ya Yezu Kristu. Yezu yifuza ko buri wese akira. Urugero: Ntabwo Yezu yifuza ko icyorezo cya COVID 19 kimara abantu. Yifuza ko abantu bose bamenya ukuri, ko bose barokoka (Reba 1Tm 2, 3-6). Yezu ni we uha abantu gukora neza ibyo bashinzwe: abahanuzi, intumwa, abogezabutumwa, abashumba, abigisha, abayobozi b’ibihugu, abita ku buzima bw’abantu, abashakashatsi, babashije gushyira hamwe barangamiye Kristu, bagera ku muti; ku rukingo rwa virusi (Reba Ef 4, 11-13). Yewe buri wese igihe agirira neza umushonji, umurwayi kugira ngo adashyira abandi mu kaga aba yemeza Inkuru Nziza y’agakiza.
d. Kwiyerekezaho
Iyo bavuze ubutumwa bw’ibanze bwa Kiliziya, twumva ko buri wese wabatijwe arebwa n’ubwo butumwa mbere na mbere. Ni nawe werera abandi imbuto nziza bakamwigana. Igituma Yezu amenyekana kurushaho, gutuma akundwa, gutuma ageza ku bantu bose agakiza, gutuma yizerwa ni jye bikomokaho. Igihe ngaragaza urukundo, igihe nitangira abandi, igihe nigana imvugo n’ingiro bya Kristu mba nuzuza ubwo butumwa.
- Gukomatanya
Kiliziya umubyeyi wacu twese itubumbye twese, ku bushake bwa Yezu Kristu. Yezu ayibereye umutwe twe tukaba ingingo. Ishinzwe kumenyesha abantu bose Ivanjili. Buri mukristu agomba kugira uruhare kuri ubwo butumwa bw’ibanze, kandi uwabatijwe wese, ahamagariwe gutanga ubuhamya nyakuri bwa gikristu. Bugamije gutuma abantu bose bahurizwa mu bumwe bw’ukwemera.
- Isengesho:
Dawe uri mu ijuru.
- IGIKORWA
Kwibukiranya icyo Kiliziya ari cyo: Gatigisimu n° 91
Rukoma ku wa 15/ 03 / 2021,
Padiri Jean Claude RUBERANDINDA,
Umusaserdoti wa Diyosezi ya Kibungo mu Rwanda, ukorera ubutumwa muri Paruwasi ya Rukoma.


c: text/html

text:
Uyu mugabo ufite abana batanu Jenoside yabaye afite imyaka 15. Ni umwana wa kabiri mu bana barindwi ba Munyurangabo Augustin. Yahunganye n’abavandimwe be n’ababyeyi be bajya kuri Paruwasi ya Hanika mu yahoze ari Komine Gatare.
Tariki 11 Mata Interahamwe zirimo Alphonse wari umusirikare bahimbaga Rasta, Ngoboka Saveur, Hagumuramye Joseph, Hanyurwa Valens, Bahimaya Michel n’izindi zamennye ibirahure zitera grenade mu bari binjijwemo na padiri ababwira ko agiye kubaha isakaramentu rya nyuma.
Mu buhamya bwakoze benshi ku mutima, Kaneza yavuze ko muri uko gutera grenade, imirambo n’inkomere bamuguye hejuru. Interahamwe zinjiyemo zitangira gutema abari bakiri bazima. Amarira no gutaka byari byose. Mu batakaga bahamagara harimo babiri yibuka, n’ubu amajwi yabo yanze kumuva mu mutima.
Kubera ko gutaka no kurira byakomeje, yumvaga ari nk’aho abica batahagaze. Nyuma y’iminsi ibiri nibwo yasohotsemo, imyenda yahindutse nk’urukwi, yahina akaguru cyangwa akaboko bigaturagurika kubera amaraso yari yamumenetseho akamwumiraho.
Yahereye ubwo yihisha, akwepana n’interahamwe zahigaga abatutsi amanywa n’ijoro kugeza mu mpera za Kamena 1994, ubwo yamenyaga ko inkotanyi zageze muri Komine yabo ya Gatare.
Kimwe mu bikomeye byamubayeho mu minsi yamaze akwepana n’abicanyi ni iminsi ibiri yamaze abundabunda yambaye ubusa.
Ya myenda ye yari yarabaye nk’urukwi hari aho yageze ayikuramo yambara ipantalo, ayihambiriza agatabu k’igitenge kubera ko mu nda itamufataga.
Iyi pantalo yaje kumuvamo ari kugundagurana n’umuntu wari umushoreye agiye kumwica. Uwo mwicanyi yafashe ipantalo, Kaneza arekura umushumi, umwicanyi asigarana ipantalo, Kaneza amucika atyo.
Nyuma y’iminsi ibiri nibwo yabashije kugera kwa Cyriaque aho mukuru we Nsengimana Kayitani yigaga ataha.
Ibyamubayeho byamuteye ihungana n’ibikomere abana nabyo. Ibi nibyo byatumaga atabasha kugera ahari kubera igikorwa cyo kwibuka.
Yabwiye IGIHE ati "Iyo nazaga nageraga hariya urwibutso ruri nkumva ikintu kimeze nk’ikibuye kimfashe mu mutima, nkumva ikindi kimfashe inyuma hagati mu bitugu aho amaboko ahurira, nahatiriza nagera mu ntebe nkumva inyama zo mu nda zose wagira ngo bazisutsemo nk’amazi ashyushye.”
“Nkabira icyuya najya kubona nkabona intebe nicayeho yatose kubera icyuya, iyo natindaga singende nahitaga numva ubwonko bwanjye buhindutse ikinya, amaso ntabonye nkumva ibintu bimeze nk’amazi y’ibitoki byamfashe mu maso".
Kaneza ntabwo yajyaga arindira ko umuhango wo kwibuka utangira, aho yumvaga kwihangana byanze yahitaga ahaguruka akitahira.
Ku wa Gatanu w’iki Cyumweru Umunyamabanga Nshingwabikorwa w’Umurenge wa Macuba, Jean Paul Harindintwari, yamutumyeho amubwira ko ariwe uzatanga ubuhamya mu gikorwa cyo kwibuka cyabereye mu mbuga ya Paruwasi ya Hanika ahiciwe abatusi ibihumbi 15.
Kaneza yasubije ko uretse no gutanga ubuhamya atazanagera aho igikorwa kizabera. Umunsi bamubwiye ko azatanga ubuhamya ntabwo yasinziriye iryo joro, yaraye atekereza ubuzima yanyuzemo muri Jenoside, ari nako anyuzamo agasenga.
Bukeye bwaho nibwo yafashe icyemezo aravuga ati "ubuhamya nzabutanga, nibinaba ngombwa nkarira abazaba bari imbere yanjye ni ababyeyi banjye,ni bakuru banjye, ni abana banjye, ni abayobozi banjye".
Ni uko yafashe icyemezo yemera gutanga ubuhamya.
Ubuhamya yatanze bwakoze ku mutima abitabiriye umuhango wo kwibuka ku nshuro ya 28 abatusi biciwe mu Murenge wa Macuba mu yahoze ari komine Gatare barimo Visi Perezida w’Inteko ishinga Amategeko Umutwe w’Abadepite Mukabagwiza Edda na Perezida w’Umuryango Ibuka ku rwego igihugu Nkuranga Egide.
Nkuranga yashimye ubuhamya bwa Kaneza avuga ko bumwibukije igitabo "Left to tell" cya Iribagiza Immaculée.
Aha umuyobozi wa Ibuka yagaragaza ko ubuhamya bwa Kaneza uwabwandika bwavamo igitabo, gisobanura inzira abatutsi banyuzemo muri Jenoside.
Edda Mukabagwiza yavuze ko kwibuka ari ngombwa kuko ari umwanya wo guha agaciro abishwe muri Jenoside yakorewe abatutsi, nubwo rimwe na rimwe umuntu abura amagambo abivugamo kubera ubugome ndengakamere yakoranywe.
Yijeje Akarere ka Nyamasheke ko nk’intumwa za rubanda bazakomeza gukora ubuvugizi hakaboneka ingengo y’imari yo guhuza inzibutso za Jenoside yakorewe Abatutsi, n’iyo gukemura ibibazo bikibangamiye abarokotse Jenoside.
Mu Karere ka Nyamasheke, habarurwa Abatutsi 166 629 bazize Jenoside yakorewe Abatutsi. Baruhukiye mu nzibutso 16 zigiye guhuzwa hagasigara inzibutso eshanu zirimo urwa Shangi, urwa Gashirabwoba, urwa Rwamatamu n’urwa Nyamasheke.

robotstxt: allowed

filter: keep


text:
IGICE CYA 36
Umutware w’abasirikare agaragaza ukwizera gukomeye
UMUGARAGU W’UMUSIRIKARE MUKURU AKIZWA
ABAFITE UKWIZERA BAZAHABWA IMIGISHA
Yesu amaze gutanga Ikibwiriza cyo ku Musozi, yagiye mu mugi wa Kaperinawumu. Aho ni ho bamwe mu bakuru b’Abayahudi bamwegereye bashaka kugira icyo bamusaba. Bari batumwe n’umuntu utari Umuyahudi, akaba yari umusirikare mukuru w’Umuroma watwaraga umutwe w’abasirikare.
Uwo mukuru w’abasirikare yari afite umugaragu yakundaga cyane wari urwaye yenda gupfa. Nubwo uwo mutware utwara umutwe w’abasirikare yari Umunyamahanga, yashakaga ko Yesu yamufasha. Abayahudi babwiye Yesu ko umugaragu w’uwo mutware “aryamye mu nzu, arwaye indwara yatumye agagara kandi imubabaza bikabije” (Matayo 8:6). Abakuru b’Abayahudi bemeje Yesu ko uwo mutware akwiriye gufashwa bagira bati “birakwiriye rwose ko wafasha uwo muntu kuko akunda ishyanga ryacu, kandi we ubwe yatwubakiye isinagogi.”—Luka 7:4, 5.
Yesu yahise ajyana n’abo bakuru bajya mu rugo rw’uwo mukuru w’abasirikare. Igihe bendaga kugerayo uwo mukuru w’abasirikare yabatumyeho incuti ze ati “Nyagasani, ntiwirushye, kuko ntakwiriye ko wakwinjira iwanjye. Ni yo mpamvu nanjye ntigeze ntekereza ko nkwiriye kuza aho uri” (Luka 7:6, 7). Mbega amagambo agaragaza kwicisha bugufi yavuzwe n’umuntu wari umenyereye gutegeka abandi! Kandi ibyo bigaragaza ko uwo mutware yari atandukanye n’Abaroma bafataga nabi abagaragu.—Matayo 8:9.
Nta gushidikanya ko uwo mutware yari azi ko Abayahudi birindaga kugirana imishyikirano mbonezamubano n’abatari Abayahudi (Ibyakozwe 10:28). Birashoboka ko ibyo ari byo byatumye uwo mukuru w’abasirikare atuma incuti ze ngo zibwire Yesu ziti “vuga gusa, ukize umugaragu wanjye.”—Luka 7:7.
Yesu abyumvise yaratangaye cyane. Yaravuze ati “ndababwira ko no muri Isirayeli ntigeze mbona ukwizera gukomeye bene aka kageni” (Luka 7:9). Maze za ncuti ze yari yatumye zigarutse mu rugo rwa wa mutware, zisanga wa mugaragu wari urwaye cyane yakize.
Yesu amaze gukiza umugaragu w’uwo mutware w’abasirikare, yaboneyeho umwanya wo gushimangira ko abantu batari Abayahudi ariko bafite ukwizera bari guhabwa imigisha agira ati “ariko ndababwira ko hari benshi bazaturuka iburasirazuba n’iburengerazuba, bakaza bakicarana ku meza na Aburahamu na Isaka na Yakobo mu bwami bw’ijuru.” Bite se ku Bayahudi batagira ukwizera? Yesu yaravuze ati “bazajugunywa hanze mu mwijima. Aho ni ho bazaririra, bakahahekenyera amenyo.”—Matayo 8:11, 12.
Ku bw’ibyo, Abayahudi kavukire banze uburyo bahawe mbere y’abandi bwo gutegekana na Kristo mu Bwami bazirukanwa. Ariko Abanyamahanga bazakirwa bicarane na we “mu Bwami bwo mu ijuru.”


text:
Ku cyumweru cya mbere nyuma ya Pentekosti, Kiliziya Gatolika Ntagatifu ihimbaza Umunsi Mukuru w’Ubutatu Butagatifu. Ni umwe mu minsi mikuru ikomeye ya Nyagasani iba mu gihe gisanzwe cy’umwaka wa Liturujiya.
Kuba Kiliziya, ubwabyo ihimbaza iryo Banga ry’Imana, uko yatwihishuriye nyuma ya Pentekosti, ni uko, igihe Roho Mutagatifu amanukiye ku bemeye Yezu Kristu, nk’uko yari yarabibasezeranyije, aribwo Imana yari ishoje Umugambi wayo wo kwimenyesha no gukiza abantu; maze Kiliziya nayo itangira ubutumwa bwayo, bwo guhamya iyo Nkuru Nziza ku isi yose.
Interuro y’indirimbo y’intangiriro y’Igitambo cya Misa igira iti: “Nihasingizwe Imana Data, n’Umwana w’ikinege w’Imana, kimwe na Roho Mutagatifu, kubere impuhwe yatugiriye“.
Aya magambo abumbatiye Ibanga ry’Imana yatwihishuriye, ikinjira mu mateka y’ubuzima bwacu
16In the corpus cavernosum, a gaseous neurotransmitter, nitric cialis without prescription individual patient’s selection of therapy. As previously.
Kubera impuhwe yatugiriye, Imana Data yatwoherereje Umwana wayo w’ikinege, kandi iduhishurira Roho Mutagatifu, “Uturuka kuri Data na Mwana, usengwa agasingizwa hamwe n’Imana Data na Mwana”[1]
[1] Reba Indangakwemera ya Kiliziya Gatolika Gitabo cya Misa ya Kiliziya Gatolika ya Roma, ku rupapuro rwa 476
Mu nyigisho ze, Yezu Kristu yaduhishuriye ubwo Bumwe, afitanye na Data, ndetse na Roho Mutagatifu.
- Ku Bumwe afitanye na Data, Yezu Kristu ati: “Unyemera, si Jye aba yemeye, ahubwo abayemeye Uwantumye“(Yh 12, 44), akongera ati: “Uwambonye aba yabonye na Data” (Yh 14, 9b); “Ndi muri Data na Data akaba muri Jye” (14, 10a.11a); “Nakomotse kuri Data, maze nza mu nsi, none mvuye mu nsi nsanga Data.” (Yh 16, 28) .
In repeated dose studies in rat and dog, doses were limited by isolated deaths at 200 mg/kg in rats and by gastric intolerance in dogs at 80 mg/kg. cialis without prescription There were marked atrophic and degenerative changes around the hepatocytes and lysed red blood cell containing dilated central vein (Mag..
- Ku bumwe Data, wunze ubumwe n’Umwana We Yezu Kristu, afitanye na Roho Mutagatifu, Yezu abuhishura agira ati: “Umuvugizi Roho Mutagatifu, Data azohereza mu izina ryanjye, ni We uzabigisha byose, kandi abibutse n’ibyo nababwiye byose” (Yh 14, 26); akongera ati: “Umuvugizi nzaboherereza, aturutse kuri Data, Roho Nyir’ukuri ukomoka kuri Data, naza azambera umugabo” (Yh 15, 26)
- Izi ngingo zombi zigaragaza ubumwe budatana Data afitanye na Mwana, na Roho Mutagatifu uko yabihishuye, bakaba Imana Imwe iteka ryose.
- Interuro y’Isengesho rikuru ry’Ukaristiya, ikoreshwa ku Munsi Mukuru w’Ubutatu Butagatifu, ihamya Iyobera ry’Ubutatu Butagatifu, igira iti:
“Dawe Nyir’ubutagatifu, Mana ishobora byose, ugahoraho iteka: Hamwe n’Umwana wawe w’ikinege na Roho Mutagatifu, uri Imana imwe rukumbi, ukaba na Nyagasani umwe gusa. Na none si mu bwiharire bw’imimerere yawe bwite, ahubwo ni mu Butatu buhujwe na Kamere imwe rukumbi“[1]
[1] Reba Igitabo cya Misa ya Kiliziya Gatolika ya Roma, ku rupapuro rwa 452
Ngiryo Ibanga ry’Imana uko yatwihishuriye, kubera urukundo idukunda, kugira ngo uyemera wese agire ubugingo bw’iteka, uwanze kuyemera, abe yikururiye ubucibwe: “Koko Imana yakunze isi cyane, bigeza aho itanga Umwana wayo w’ikinege, igira ngo umwemera wese atazacibwa, ahubwo agire ubugingo bw’iteka (…) Uwemera wese ntacirwa urubanza, ariko utemera aba yaciriwe urubanza, kuko atemera izina ry’Umwana w’ikinege w’Imana“.
DUSABE:
“Nyagasani Mubyeyi wacu, ni Wowe wohereje mu nsi Jambo wawe Soko y’ukuri kose, na Roho Mutagatifu wawe Soko y’ubutungane, maze uhishurira utyo abantu iyobera ry’agatangaza; duhe kurata ikuzo ry’Ubutatu Butagatifu buhoraho iteka twamamaza ukwemera nyakuri, uduhe no gusenga ubumwe bwanyu bwuje ububasha n’ishema. Ku bwa Yezu Kristu Umwana wawe n’Umwami wacu, Imana mubana mugategekana mu bumwe bwa Roho Mutagatifu, uko ibihe bihora bisimburana iteka”[1]
[1] Reba Isengesho ry’Ikoraniro ry’Igitambo cya Misa yo ku Munsi Mukuru w’Ubutatu Butagatifu mu Gitabo cya Misa ya Kiliziya Gatolika ya Roma, ku rupapuro rwa 451
Padiri Dieudonné UWAMAHORO
Umuyobozi wa Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
DAWIDI ATI : « UWAKOZE IBYO AKWIYE GUPFA » - BURYA KOKO AGAHWA KARI KU WUNDI KARAHANDURIKA !
IBICE BYO GUSOMA: Zaburi ya 51:1-13; 2 Samweli 11:26-12:13; Abefeso 4:1-16.
Ndabasuhuje bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Uyu munsi turaganira ku buryo twakira bagenzi bacu igihe baguye mu cyaha. Turibanda ku magambo ari muri 2 Samweli 12: 5-6 agira ati: “Maze Dawidi aherako arakarira uwo mugabo cyane. Ni ko kubwira Natani ati ‘Ndahiye Uwiteka uhoraho, umuntu wakoze bene ibyo akwiriye gupfa. Kandi azarihe umwana w’intama kane, kuko yakoze ibimeze bityo kandi kuko atagira impuhwe.’”
Burya koko « agahwa kari ku wundi karahandurika, kandi ngo uruvuga undi ntirugorama» ! Maze iminsi ntekereza kuri amwe mu magambo akakaye akunze gukoreshwa n’abantu cyane cyane ku mbuga nkoranyambaga, iyo bumvise/basomye inkuru zivuga ku byaha ndengakamere bikorwa hirya no hino, harimo nko gusambanya abana ; ubwicanyi ; etc. Bati : « Bamukanire urumukwiye; akwiye gupfa ; akwiye gushahurwa ; bamukatire burundu y’umwihariko ; etc !» Ibi binyibutsa igihe Abafarisayo n’Abanditsi bashyiraga Yesu umugore bari bafashe asambana, bakamuta hagati biteguye kumuhurizeho amabuye, nyamara Yesu yavuga ati « Muri mwe udafite icyaha, abe ari we ubanza kumutera ibuye», bakabebera. (Yoh 8:3)
Birumvikiana ko ibyaha ndengakamere nk’ibikorwa muri iki gihe ntawe bitababaza. Nta n’uwavuga ngo abantu bajye babibona bicecekere bitambuke gutyo gusa. Ni ibyo kwamaganwa. Nyamara na none umuntu yakwibaza impamvu usanga tubabazwa n’ikibi cy’abandi, ariko ikibi cyacu tukagerageza kugisiga amavuta cg kugihishira! Iyaba buri wese yababazwaga n’ikibi cye nk’uko ababazwa n’ikibi cy’undi, ikibi cyacika mu bantu. Rimwe na rimwe usanga twamaganira kure ibibi by’abandi nyamara natwe dukora ibirenze ibyabo. Mbere yo kujya kwiba, umujura asiga akinze iwe agakomeza cyane kuko aba yanga ko hari uwaza kumwiba! Akenshi usanga umugabo ufite ingeso yo guca umugore we inyuma ahindukira akamuhozaho ijisho ngo nawe hatagira umuca inyuma-no kubagore ni uko. Yesu ati : «Nuko ibyo mushaka ko abantu babagirira byose mube ari ko mubagirira namwe, kuko ayo ari yo mategeko n’ibyahanuwe.» (Mat 7:12) Ineza wifuza kugirirwa niyo nawe wari ukwiye kugirira abandi; niba wifuza kuvugwa neza, vuga abandi neza; niba wifuza ko abantu bakwishimira, nawe ishimire bagenzi bawe; niba ushaka ko abantu bagufasha, nawe iga gufasha abandi; urubanza ucira ikibi cya mugenzi wawe bari ari rwo ucira ikibi cyawe ; uko niko gukiranuka.
Nyamara indwara ikomeye cyane yo gucira abandi ho iteka ireze. Kunenga abandi mu buryo bukakaye cyane bimaze kuba ibisanzwe. Amagambo yuzuye ibitutsi, amagambo y’ubugome, amagambo asesereza, amagambo ababaza abandi, amaze kuba imvugo imenyerewe. Noneho rero nyine haje imbuga nkoranyambaga usanga zarahindutse nk’inteko y’abaneguranyi! Hari ikintu gitangaje mu by’ukuri: Niba ubabajwe n’uko abandi ari abagome ariko nawe ukabacira urwa Kamegeli wasabye ko: “abanyabyaha bajya bakarangwa ku rutare bagapfa bashiririye”, ubwo wowe noneho uri muntu ki? Biratworohera cyane gucira abandi imanza, tukanenga amakosa yabo. Ariko se, ni nde muri twe wakwifuza ko Imana igenzura ibye nta mbabazi? Mbese itugenzuye byatubera byiza? Umwanditsi wa Zaburi yaravuze ati: “Uwiteka, wagumya kwibuka ibyo dukiranirwa, Mwami, ni nde wazahagarara adatsinzwe?” (Zab 130:3).
Tugomba kwitondera guciraho abandi iteka. Mu cyimbo cyo guca imanza, Yesu aduhugurira gusanga abavandimwe bacu bakoze icyaha; tukavugana na bo mu rukundo ruzira uburakari n’uburyarya, kuko izo ari intwaro za Satani. Na none kandi Yesu atubwira ko mbere yo guhaguruka ngo ujye gukora uwo murimo wo gutokora mwene so, ugomba kubanza kureba mu jisho ryawe niba nta mugogo urimo. (Mat 7:3) Uyu munsi tuributswa kudacira abandi ho iteka kuko twigenzuye twasanga dukora nka bo cg ibibi byacu birenze ibyabo. Dawidi acyumva inkuru y’umukire wariganyije umukene akamutwarira agatama akakagaburira umushyitsi we yaravuze ati: “Ndahiye Uwiteka uhoraho, umuntu wakoze bene ibyo akwiriye gupfa” (2 Sam 12:5) Nyamara se we yari yarakoze ibisa bite?
Dawidi yari yakoze icyaha gikomeye asambana na Batisheba, arangije agerageza guhisha icyo cyaha yica umugabo we Uriya. Nibwo rero Imana yohereje umuhanuzi Natani kwa Dawidi kumumenyesha ko yababajwe cyane n’icyo yakoze. Kugira ngo Natani afashe Dawidi kwemera ikosa atagoranye, yamubariye inkuru ivuga iby’abagabo babiri, umwe akaba yari umukire naho undi ari umukene. Umukire yari afite “amashyo y’inka n’intama nyinshi cyane,” ariko umukene we nta cyo yari afite “keretse akagazi k’intama.” Uwo mukire yabonye umushyitsi, maze yifuza kumuzimanira. Aho kugira ngo abage imwe mu ntama ze, yaragiye afata ka gatama ka wa mukene. Uko bigaragara, Dawidi yatekereje ko iyo nkuru yabayeho, maze azabiranywa n’uburakari, aravuga ati “umuntu wakoze bene ibyo akwiriye gupfa.” Dawidi yasobanuye impamvu uwo muntu yari akwiriye gupfa, agira ati “kuko atagira impuhwe.” Dawidi akimara kwicira urubanza atabizi, Natani yamubwiye yeruye ati: “erega uwo mugabo ni wowe”! (1Sam 12:1-7) Amagambo Dawidi yivugiye ubwe agira ati: “umuntu wakoze bene ibyo akwiriye gupfa”, niyo yamutsindishije. Nicyo gituma utagira icyo kwireguza, wa muntu we ucira abandi urubanza. Ubwo ucira abandi urubanza uba witsindishije. Kuko wowe umucira urubanza ukora bimwe n’ibyo akora. (Abar 2:1)
Tugomba kureka gucira abandiho iteka-ntitubifitiye uburenganzira. Yakobo yaravuze ati « utegeka agaca imanza, ni umwe wenyine”-ni Imana. Yakobo yabajije mu buryo butaziguye ati “wowe uri nde, ucira mugenzi wawe urubanza?” (Yak 4:12) Twari dukwiye kurebana amaso y’imbabazi bagenzi bacu; mu ntege nke zabo, mu byaha byabo, mu bugome bwabo, mu busambanyi bwabo, mu bujura bwabo; etc. Tubarebeshe amaso nk’aya Yesu nyirimpuhwe wasabiye abanzi be ati: « Data ubababarire » ! (Luka 23:34) Nk’uko Imana ihora itugirira ibambe, niko twari dukwiye kurigirira bagenzi bacu.
Akimara kumva iby’icyaha cye, Dawidi yaciye bugufi, atitaye ku cyubahiro cye nk’umwami, aravuga ati: “Nacumuye k’Uwiteka.” (2 Sam 12:13) Yashoboraga kwinangira akavuga ati: “Ni nde wambonye nkora ibyo?” ndetse akaba yagirira nabi umuhanuzi Natani. Yashoboraga no guhirikira icyaha kuri Batisheba, ati: “niwe wagiye kogera ku karubanda bituma murarikira”. (2 Sam 11:2) Nyamara ibyo sibyo Dawidi yakoze, ahubwo yahisemo gupfukama hasi aravuga ati: “Mana, umbabarire ku bw’imbabazi zawe…Kuko nzi ibicumuro byanjye, ibyaha byanjye biri imbere yanjye iteka. Nakoze icyangwa n’amaso yawe...” (Zab 51:1-13) Umutima we umenetse, niwo Imana yitegereje irangije ihamya Dawidi iti: “Mbonye Dawidi mwene Yesayi, umuntu umeze nk’uko umutima wanjye ushaka” (Ibyak 13:22) Dusabe kugira uyu mutima; kandi ibyabaye kuri Dawidi bitwigishe kujya tubanza kwitekerezaho mbere yo gutekereza ku bandi.
Ndangije ngushimira ko ufashe umwanya wo gusoma, ukumva, kandi ugasobanukirwa n’ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Tariki ya 01/08/2021
Arch. SEHORANA Joseph
C/o EAR/Diocese Shyogwe
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 31/07/2021
Comments
-
Murakoze cyane kubw'ubu butumwa bwiza. Nyagasani adushoboze kugira umutima nkuwo Dawidi yari afite
- 1. Francois On 01/08/2021
-
Imana ijye iguha umugisha Mushumba mwiza,kuko buri gihe itugezaho ijambo ryuzuye ubwenge, Kandi ryo guhugura no kugarura abantu ku Mana.
- 2. Musabyimana Wellars On 01/08/2021
Iri Jambo riramfashije cyane Kandi nizere ko n'abandi ribafashije kwisuzuma no kwitekerezaho uburyo twakira abandi mu byaha byabo ndetse no mu bindi bibazo bahira nibyo kuko usanga tubasanganoza imvugo ngo "awa" "nimwumve" n'ibindi mvugo mbi tutabanje kwirebaho natwe ubwacu.
Add a comment


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
Nakwitwara Nte Nyuma Yo Gutandukana n'Umukunzi Wanjye
Abantu benshi bamaze guhura n’ikibazo cyo gutandukana cyangwa kwangwa n’uwari umukunzi bakabura uko babyitwaramo.
Iyo ukunda umuntu uba wumva ari uwawe ku buryo utajya ubasha no gutekereza ko mushobora gutandukana ntimwongere kuba hamwe.
Dore uko wakwitwara uramutse wanzwe n’uwo wari warihebeye.
1. Ganiriza Inshuti Zawe Ibyakubayeho: Reka kubihisha inshuti; menya ko niba ari ikibazo wagize ntawe bitabaho, ikindi kandi umenye ko atari icyaha wakoze.
2 Wicika Intege:Gumana n’inshuti n’umuryango wawe, wibatera umugongo kuko mbere y’uko uhura n’uwo muntu uguhemukiye wari ubafite.
3. Reka Kumva ko Ijuru Rikuguye Hejuru: Reka kumva ko niba ufite ibibazo ugomba kwiyibagirwa. Gukunda ni byiza kandi no kwangwa birababaza, ariko rero wikumva ko ijuru ryakuguyeho ngo we kwiyitaho. Niba wakundaga kwisiga bikomeze, niba ukunda kujya mu bitaramo ntihazagire ikibikubuza; niba wajyaga uryoherwa no gusohoka ukinywera kamwe n’inshuti zawe n’ubundi ubikomeze kuko ubuzima bwo bugomba gukomeza. Abakobwa bo bakunda kwambara bakajya kwireba mu ndorerwamo ko baberewe. Bikomeze rwose kandi ntiwibagirwe ko n’ubwo uwo muntu atakigukunda, utabura abandi bakureba kandi bakagushima.
4.Wihisha Agahinda Kawe- Wikibuza Kurira: Niba wumva ubabaye ukaba wifuza kurira ntihazagire ukubuza rwose. Kurira ni byiza kuko bigufasha kuruhura umutima, ukumva akababaro karashize.
5. Ni Ayahe Masomo Wabikuramo: Ese mu rukundo rwanyu n’ubwo rushize ni iki rwakwigishije? Ushobora no kuboneramo isomo ryagufasha kutazongera na rimwe kugwa muri izo ngorane ubutaha.
6. Wikwirengagiza akababaro kawe: Hari abantu benshi bishuka ko kwirengagiza ikibazo barimo ari byo bibafasha kumera neza. Nyamara uko ucyirengagiza niko noneho cyanga kikakuremerera. Niba ubabaye wibihisha, gusa wirinde kubikabya, ariko kandi ntukanihagarareho cyane bityo bizagufasha kubikira vuba usubire mu buzima bwawe busanzwe.
7. Tekereza noneho ku nyungu zawe nyuma yo gutandukana nawe: Wenda ahari birashoboka ko wari wararetse gusohokana n’inshuti zawe, kuki se utazigarukira? Wenda ahari birashoboka ko wari usigaye ubura umwanya wo gukora ibyo wari usanzwe ukunda, kuki se noneho utabikora ko wawubonye. Tekereza n’ibindi byose byagushimishaga wari wararetse kubera uwo ukunda, maze usubire uryoherwe n’ubuzima nka kera.
8. Igihe kirakiza: Nureba ukabona ibibazo byakubanye ingutu, jya wifatira umwanya ubyihorere amaherezo igihe kizagufasha kuruhuka uwo mutwaro.
9. Fata umwanya wo gutuza: Utekereze neza ibyo ubuzima bwawe.
No comments:
Subscribe to: Post Comments (Atom)


text:
Ibanga ry’Impuhwe z’Imana ricengera amatateka y’Ugucungurwa kwa muntu, ndetse ribumbye ubuzima n’ubutumwa bwose bwa Kiliziya mu kwigisha, gutagatifuza no kuyobora umuryango w’Imana; kandi umukritu wese ahamagariwe kuba umuhamya w’izo Mpuhwe z’Imana
1. IMPUHWE Z’IMANA MU MATEKA YO GUCUNGURWA KWA MUNTU
Impuhwe z’Imana zigaragaje mu mateka y’Icungurwa rya muntu, kuva Imana ikimurema. Imana yahanze byose ibikuye mu busa ikurikije impuhwe zayo n’ineza yayo.
Mu Isezerano rya Kera, mu mateka y’umuryango wa Isiraheli, Imana yitoranyirije iwukomoye kuri Aburahamu yatoye, tubona ukuntu Imana itahwemye kugaragaza Impuhwe zayo, ikirengagiza ubuhemu bwawo, kuko ari “Umunyaneza n’Umunyampuhwe” (Za 111 [110], 4)
Mu Isezerano Rishya, kuva agitangira ubutumwa bwe bwo kwigisha no gukora ibikorwa bigaragaza Impuhwe z’Imana mu bitangaza n’ibimenyetso yatangaga, Yezu Kristu yagaragaje impamvu nyamukuru y’ubutumwa bwe: “Nimugende musiganuze icyo iri jambo rivuga ngo ‘Icyo nshaka ni impuhwe, si igitambo’ ” (Mt 9, 13). Yezu Kristu yagaragaje ko aje kuzuza ibyavuzwe n’abahanuzi: ibikorwa by’impuhwe bizaranga uwo Mukiza, Umuhanuzi Izayi abisoza agaragaza ko “Roho wa Nyagasani yamutoye ngo… yamamaze umwaka w’Impuhwe za Nyagasani (Lk 4, 18-19) ! Agitangira ubutumwa bwe yemeje ko byujujwe (Lk 4, 21). Mu nyigisho Ye, yacaga imigani igaragariza abantu ko ubutumwa bwe bigamije impuhwe ( Umugani w’intama yazimiye: Lk 15, 3-7; igiceri cyazimiye: Lk 15, 8-9; umwana w’ikirara: Lk 15, 11-32; umukungu na Lazaro w’umukene: Lk 16, 19-31; umucamanza w’umuhemu n’umupfakazi: Lk 18, 1-8; umufarizayi n’umusoresha: Lk 18, 9-14; Zakewusi: Lk19, 1-10;…. )
Yezu Kristu kandi ntiyahwemye kurarikira abantu kumwigiraho no kurangwa n’Impuhwe nka We! Mu nyigisho ye ku musozi (Mt 5, 1), igihe yavugaga ingingo ntera hirwe, iya gatanu muri zo, Yezu ati “Hahirwa abagira Impuhwe, kuko bazazigirirwa” (Mt 5, 7). Yezu adusaba kugira umutima nk’uwe: “Mundebereho, kuko ngira umutima ugwa neza kandi nkoroshya” (Mt 11, 29). Niyo mpamvu atubwira akomeje ati: “Nimube abanyampuhwe, nk’uko So ari Umunyampuhwe” (Lk 6, 36)!
Yezu Kristu, amaze kuzuka yiyeretse abigishwa be, amara igihe abibutsa ubutumwa bafite bwo gukomeza ubutumwa bwe, kandi abasezeranya kugumana nabo: “Nahawe ububasha bwose mu ijuru no ku isi. Nuko rero, nimugende mwigishe amahanga yose, mubabatize ku izina ry’Imana Data na Mwana na Roho Mutagatifu, mubatoze gukurikiza ibyo nabategetse byose. Dore kandi ndi kumwe namwe iminsi yose, kugeza igihe isi izashirira” (Mt 28, 18-20). Nguko uko Yezu Kristu yahaye ubutumwa bwe Kiliziya Ye. Uhereye ku Ntumwa n’abasimbura bazo, Papa n’Abepiskopi; ukagera ku babafasha ubwo butumwa, Abasaseridoti n’Abadiyakoni, ndetse ukgara ku Bakristu bose, Ababatijwe bose; buri wese atumwe gukomeza ubwo butumwa no kuba umuhamya w’Inkuru Nziza ya Yezu Kristu, abikesha Roho Mutagatifu: “Nk’uko Data yantumye, namjye ndabatumye… Nimwakire Roho Mutagatitifu.” (Yh 20, 21-22).
2. IMPUHWE Z’IMANA MU BUZIMA NO MU BUTUMWA BWA KILIZIYA
Iyo usesenguye ubwo Butumwa bwa Yezu Kristu, yahaye Intumwa Ze, usanga bubumbatiye izo Mpuhwe zatumye Imana yohereza Umwana wayo Yezu Kristu: “Koko Imana yakunze isi cyane, bigeza aho itanga Umwana wayo w’ikinege…Icyakora Imana ntiyohereje Umwana wayo ku isi ngo ayicire urubanza, ahubwo yagira ngo akize isi” (Yh 3, 16-17). Iyo Kiliziya yigisha, iyo itagatifuza, iyo iyobora abantu; iba isohoza icyo gikorwa cyo gukiza isi, kandi nibyo biranga Impuhwe z’imana. Mu gutangaza Ijambo ry’Imana, mu gutanga Amasakaramentu, mu Gutangaza amahame ngenderwaho, Kiliziya iba isohoza icyo gikorwa cy’Impuhwe. Ibyo Imana yakoze byose yabitewe n’Impuhwe zayo, uhereye ku iremwa rya byose, ukagera ku gikorwa cy’ubucunguzi, ndetse n’ubutumwa bwose bwa Kiliziya! Byose tubikesha Impuhwe zayo!
Muri make ubwo nibwo butumwa, Yezu Kristu yibukije mu Ibanga ry’Impuhwe z’Imana yahishuriye Kiliziya, abinyujije kuri Mama Fawustuna. N’ubwo impuhwe z’Imana zatangiye kuvugwa cyane, kuva aho Yezu Kristu yigaragarije uwo mubikira w’intamenyekana, ariko ni zo zibumbye ubutumwa bwa Kiliziya. Inyigisho za Kiliziya, mu bihe bitandukanye by’amateka ya Kiliziya, zagiye zigaruka kuri iryo banga ry’Impuhwe z’imana.
- Mutagatifu Papa Lewo w’Ikirangirire wabayeho mu myaka ya 390-461 ( Saint Léon le Grand entre 390-461 ), mu nyigisho ye yatanze ku munsi mukuru wa Noheli, yagize ati:
“Bavandimwe, dukwiye guahimira Imana Data, ku bw’Umwana wayo, muri Roho Mutagatifu, kuko mu mpuhwe zayo zihebuje, yadukunze, yatugiriye ubuntu, “mu gihe twari twarapfuye kubera ibyaha byacu, yongeye kuduha ubuzima muri Kristu”, kugira ngo tube muri Yo ikiremwa bishya, igikorwa gishya cy’ibiganza byayo (Ef 2,4-5; 2 Kor 5,17)” “Reba Sermon de Saint Léon le Grand, n 22
- Mutagatifu Tomasi wa Akwini, mu nyandiko ze zivuga kubya Teolojiya (Saint Thomas d’Aquin, Somme théologique) , agira ati:
Tuvuga ku icungurwa rya muntu ryamamajwe n’urupfu rwa Kristu, rigaragaza Impuhwe n’Ubutabera by’Imana, kubera ko mu rupfu rwa Kristu yahanaguye ibyaha bya muntu… Impuhwe, kuko muntu atari kubyishoborera wenyine, Imana yatanze Umwana wayo kugira ngo abidukorere. Iki ni igikorwa cy’Impuhwe nyinshi, Imana yagiriye muntu imukiza ibyaha bya nta kiguzi atanze.”Somme théologique, 3, 1.46, a. 1 ad 3
However, in mice, intestinal transit was markedly slowed after single and repeated oral doses of 10 mg/kg and higher.always or usa cialis.
- Inama nkuru ya Kiliziya ya Oranje yo mu mwaka wa 529 (Concile d’Orange), ivuga ku gaciro k’ingabire z’Imana, yashingiye ku bitekerezo bya Mutagatifu Agustini (wabayeho mu myaka ya 354-430), maze yemeza ko:
“Icyatumye Umwana w’Imana yigira umuntu ari Impuhwe z’Imana”, kandi ko “Imana Nyir’impuhwe itwuhagira ububi kandi ikadutagatifuza ku neza yayo”Le concile d’Orange de 529
- Papa Piyo wa 12 ( Pie XII: 1930–1958 ), mu Ibaruwa ye ya Gitumwa yise “Muzavoma amazi mwishimye”(“HAURIETIS AQUAS IN GAUDIO “ du 15 Mai de l’an 1956 ), agaragaza ko abantu bazavoma ku Isoko y’impuhwe z’Imana, ariyo Umutima Mutagatifu wa Yezu, wo Soko y’umukiro wacu, babikesha Roho Mutagatifu. Papa Piyo wa 12, muri iyo Baruwa, akomoza kenshi ku Mpuhwe z’Imana (inshuro 30). Agaragaza ko Umutima wa Yezu ari Wo shusho nyakuri yuzuye Ubumana, ari naho Imana igaragariza ubugwanez n’ingabire byayo ku buryo bwuzuye (Tito 3, 4).
- Inama Nkuru ya Vatikani ya II (Concile du Vatican II), zimwe mu nyandiko zayo zigisha ku Mpuhwe z’Imana, ku birebana na Penetensiya (Lumen Gentium n⁰ 11); ku mibanire n’andi madini, yerekanye ko impuhwe ari ngombwa mu buzima bw’Abemera (Lumen Gentium n⁰ 16; Dei Verbum n⁰ 15; Gaudium et Spes n⁰ 88), ndetse no kubyerekeye ukwigira umuntu kwa Jambo na Bikira Mariya (Lumen Gentium n⁰ 56; Dignitatis Hmanae n⁰ 3…)
- Mutagatifu Papa Yohani Pawulo wa 2 (Saint Jean Paul II), Impuhwe z’Imana azivuga mu nyandiko ze nyinshi (Redemtor Hominis II, 9; Redemptor Missio, n⁰ 12; Dives In Misericordia), no mu Nyigisho za za Misa (Inyigisho yo kuwa 18 Kanama 2002, n⁰ 1; na n⁰ 3). Mutagatifu Papa Yohani Pawulo wa 2 agaragaza ko nta handi abanyu babonera amizero atari mu Mpuhwe z’Imana (Inyigisho ye muri 2002 ku munsi wo guha umugisha Ingoro y’impuhwe z’imana i Karakoviya)
- Papa Benedigito wa 16 (Pape Bénoît XVI): Mu Ndamutso ya Malayika yo kuwa 23 Gashyantare 2007, yagize ati: “Muri iyi si, Impuhwe z’Imana yigize umuntu muri Yezu Kristu ni zo zonyine zishobora gutuma ikibi gisimburwa n’icyiza”. Mu Ndamutso ya Malayika yo kuwa 16 Nzeri 2007, ati “Muri ibi bihe turimo, isi ikeneye ko Impuhwe z’imana zamamazwa kandi zikagaragazwa n’ingufu nyinshi”. Mu Nyigisho yatanze mbere y’Isengesho rya “Mwamikazi wa mu Ijuru wishime” ryo ku Cyumweru cy’Impuhwe z’Imana cyo kuwa 23 Mata 2006, Papa Benedigito wa 16, agaruka ku Butumwa bwa Mutagatifu Yohani Pawulo wa II, yemeje ko Impuhwe z’Imana, atari ubuyoboke umuntu yahitamo cyangwa ntahitemo, ahubwo ko ari ibanga ryinjira mu buzima bwose bw’ukwemera. Papa Benedigito wa 16, aragira ati: “Kwiyambaza Impuhwe z’Imana ntabwo ari uburyo bwo gusenga bwihariwe n’abantu bamwe na bamwe, ahubwo bishinze imizi yabyo mu kwemera kwa gikristu no mu misengere ya gikristu”
- Papa Fransisko (Pape François), yagaragaje ibanga ry’Impuhwe z’Imana by’umwihariko muri Yubile idasanzwe y’impuhwe z’Imana yatangaje mu mwaka we wa 2015 (Kuva kuwa 8 Ukuboza 2015 kugeza kuwa 20 Ugushyingo 2016) , aho yagaragje ko Imana yahishuye Isura nyayo y’Impuhwe zayo muri Yezu Kristu (Yezu Kristu, Ishusho y’impuhwe z’Imana: Misericordiae Vultus )
3. DUSABWA KUBA ABAHAMYA B’IMPUHWE Z’IMANA
By’umwihariko Yezu Kristu yasabye Mama Fawustina kuba Intumwa n’umuhamya w’impuhwe z’Imana mu buzima bwe, kandi amubwira ko ubwo butumwa atari we bugarukiraho , ahubwo ko ari ubw’abantu bose. Dore uko Yezu yabwiye Mama Fawustina ko abantu bose bagomba kwiyambaza Impuhwe z’Imana: “Mwana wanjye, niba ntegetse ko abantu b’isi yose bakuza impuhwe zanjye nkunyuzeho, nawe ubwawe ugomba kugaragariza abantu ko uzigira… Dore uburyo 3 bwo gusohoza ubwo butumwa: mu bikorwa, mu magambo, no mu masengesho. Izo nzego eshatu ni zo zigaragaza impuhwe zuzuzye. Ngicyo ikimenyetso kitavuguruzwa cy’urukundo nshaka ko bangirira.” (Reba agatabo k’Impuhwe z’Imana: Kwiyambaza Impuhwe z’Imana, Pallotti presse, 1992, urupapuro rwa 9 )
1. Gusingiza no gutakambira Impuhwe z’Imana
Mu Isengesho ryacu dusabwa gusingiza no kwiringira Impuhwe z’Imana kuko ari zo shingiro ry’amizero yacu: “Nk’uko Mutagatifu Fawustina yabitagaragaje mu buzima bwe hano ku isi, natwe tusabwa guhamya ko nta handi umuntu asanga isoko y’amizero atari mu Mpuhwe z’Imana” (Reba inyigisho yatanzwe na Mutagatifu Papa Yohani Pawulo wa II kuwa 18 Kanama 2002, n⁰ 1)
shown broad spectrum efficacy in a majority of patients cialis without doctor’s prescriptiion high (26). The side effects associated with injection therapy.
2. Kwamamaza no guhamya Impuhwe z’Imana
Kwamamaza Impuhwe z’Imana mu nyigisho no mu kumenyekanisha izo Mpuhwe ni ngombwa: “Ni ngombwa gukomeza kumenyekanisha ubutumwa bw’urukundo nyampuhwe tubigiranye imbaraga nshya nyinshi. Isi ikeneye urwo rukundo… Igihe kirageze cyo kugira ngo ubutumwa bw’Impuhwe z’Imana busakaze amizero mu mitima no kugira ngo bube igishashi cy’imibereho mishya, imibereho ishingiye ku rukundo” ( Reba inyigisho yatanzwe na Mutagatifu Papa Yohani Pawulo wa II kuwa 18 Kanama 2002, n⁰ 3). Mu kwamamaza Ijambo ry’Imana, tuboneraho guhamya izo Mpuhwe z’imana, kuko zishinza imizi mu Byanditswe Bitagatifu. Yezu ati “Ukomera ku magambo yanjye , ntateze gupfa bibaho (Yh 8, 51)
3. Gukora ibikorwa by’Impuhwe kuri roho no ku mubiri.
Ibikorwa nibyo bigaragaza Iyobokamana ry’ukuri, kuko Yezu Kristu ubwe, abitubwira akomeje, ati: “Umbwira wese ngo ‘Nyagasani Nyagasani’, si we uzinjira mu Ngoma y’Ijuru, ahubwo ukora ibyo Data uri mu ijuru ashaka” (Mt 7, 21). Na Mutagatifu yakobo arabitwibutsa agaragaza ko “Ukwemera kutagira ibikorwa kuba kwarapfuye” (Yak 2, 14-26). Mu mwaka wa Yubile idasanzwe y’impuhwe z’Imana, Papa Fransisko yatwibukije Ibikorwa by’impuhwe z’Imana kuri roho no ku mubiri. Ibikorwa by’impuhwe ku mubiri ni ugufungurira abashonje, guha icyo kunywa abafite inyota, gucumbikira abagenzi, kwambika abambaye ubusa, gusura abarwayi, gusura imfungwa, gushyingura abapfuye (Mt 25, 34-36). Ibikorwa by’impuhwekuri roho ni: kugira inama abashidikanya, kwigisha injiji, gucyamura abanyabyaha, guhoza abababaye, kubabarira abanyabyaha, kwihanganira abaturushya, gusenga dusabira abazima n’abapfuye (Reba ubutumwa bw’umwaka waYubile idasnzwe y’Impuhwe z’Imana 2015-2016 )
Padiri Dieudonné UWAMAHORO
Padiri Omoniye w’Umuryango w’Impuhwe z’imana, akaba n’Umuyobozi wa Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
Kigali: Batashye ikimenyetso cy’urwibutso rw’Abatutsi baguye muri St André
Mu rwunge rw’amashuri rwa Mutagatifu Andereya (Collège St André) i Nyamirambo, ku ya 1 Kamena 2022 nibwo Antoine Cardinal Kambanda yayoboye umuhango wo gufungura ku mugaragaro ikimenyetso cy’urwibutso rwa Jenoside yakorewe Abatutsi, baguye muri icyo kigo.
Gufungura icyo kimenyetso cy’Urwibutso byahuriranye n’umuhango wo kwibuka ku nshuro ya 28 abari abanyeshuri, abarimu, abakozi n’abari barahahungiye bazize Jenoside yakorewe Abatutsi muri Mata 1994.
Abarokotse Jenoside bari barahahungiye bongeye kugaruka ku butwari bwaranze uwari umuyobozi w’iryo shuri mu gihe cya Jenoside, Padiri Uwimana Chrisostome, wakoze uko ashoboye akarwana ku Batutsi bari barahahungiye haba mu kubahisha ndetse no kubamenyera ikibatunga, n’ubwo yari azi neza ko na we ashobora kubizira.
Mu buhamya bwatanzwe na Madamu Gashayija Mukayiranga Marie Rose, yashimye ubutwari bwaranze abari Ingabo za RPF Inkotanyi, asaba urubyiruko kugira umutima nk’uwazo kuko urebye uburyo bari bazengurutswe n’interahamwe n’abari abasirikare ba Leta, nta kuntu byumvikanaga uburyo Inkotanyi zitagera no kuri 20 zabashije kubavana muri St André, zikabageza kuri CND.
Uhagarariye imiryango y’abarokotse Jenoside kuri St André, Kayitana Aimé Régis, yasabye Nyiricyubahiro Antoine Cardinal Kambanda, ko yabafasha mu bigo by’abihayimana hakajya haboneka ibitabo bigaruka ku mateka ya Jenoside, bityo ababyiruka bakajya bamenya amateka ya nyayo y’Igihugu cyabo.
Kayitana yagize ati “Turifuza ko imbaraga zo kurwanya ikibi zihera mu bumenyi, kuko barumuna bacu niho bazakura amateka yacu y’ukuri bakabasha no guhangana n’abayagoreka.”
Mu ijambo rye Antoine Cardinal Kambanda, yagarutse ku butumwa Umushumba wa Kiliziya Gatolika ku Isi, Papa Francisco, wasabye abihayimana kubaka uburezi bwubaka umuntu.
Ati "Biragayitse kubona umuntu utagendera ku ndangagaciro za Gikristu, akijandika mu bikorwa by’indengakamere nka Jenoside. Tugomba kwiga kubana, kubahana no gukundana, ibi nibyo tugenderaho no mu kwemera kwacu”.
Ishuri rya Saint André ryatangijwe mu 1957 n’Abapadiri ba Namur mu Bubiligi. Ryabaye mu mashuri meza yizemo abantu b’ingeri zose bagiye bavamo n’abayobozi batandukanye mu nzego nkuru z’Igihugu.
Mbere ya Jenoside yakorewe Abatutsi mu 1994, nk’andi mashuri yose, kubona umwanya byakurikizaga gahunda ya Leta yari iriho icyo gihe, ariyo y’iringaniza rishingiye ku bwoko.
Ryari rifite amashami menshi nk’imibare n’ubugenge (Math Physique); ibinyabuzima n’ubutabire (Chimie Biologie); indimi (Lettres); ubuforomo (Sciences Infirmières) ndetse n’ibijyanye n’isuku n’isikura (Hygiène et Assainissement).
Mbere gato y’uko Jenoside itangira, muri Collège Saint André hahungiye abantu benshi bakuwe mu byabo n’umutekano muke, cyane cyane nyuma y’iraswa ry’Interahamwe yitwaga Katumba mu Biryogo.
Jenoside igitangira hahise haza izindi mpunzi nyinshi, zimwe zijya muri kiliziya kuri Paruwasi Karoli Lwanga, izindi zijya mu kigo muri Saint André ndetse no mu bafurere b’Abayozefiti.
Tariki ya 08 Mata 1994, Abasirikare n’interahamwe bagabye igitero muri kiliziya bica abantu benshi.
Igitero simusiga cyaje ku ya 13 Mata 1994, cyica Abatutsi benshi bari barahungiye muri Saint André, harokoka mbarwa biganjemo abagore n’abana kuko bo bavugaga ko babibikiye.
Mu ijoro ryo ku wa 14 Mata 1994, nibwo abasirikare b’Inkotanyi bake cyane baturutse ku Irebero baje kurokora abari bakiriho, barabatwara babageza ku Gishushu hafi ya CND.
Abasigaye mu kigo bihishe, ndetse no mu bindi bice binyuranye bwa Nyamirambo bakomeje kwicwa, cyane cyane ko abasirikare ba Leta (Inzirabwoba) bahunze mu kigo cya Kanombe ubwo cyafatwaga n’Inkotanyi, bimukira muri Saint André hahinduka ikigo cya gisirikare.
Nyuma y’imyaka 28 yose babisaba, abaharokokeye barashimira cyane Nyiricyubahiro Antoine Cardinal Kambanda wabemereye kubaka ikimenyetso cy’urwibutso rw’abahoze ari abanyeshuri, abarezi, abakozi n’abari bahahungiye, bazize Jenoside yakorewe Abatutsi mu 1994.


text:
Gisagara: Abakobwa 18 bo mu murenge umwe batewe inda bacikiriza amashuri
Abana b’abakobwa 18 bo mu murenge wa Muganza, mu karere ka Gisagara batewe inda bakiga mu mashuri yisumbuye bibaviramo ingaruka zo guhagarika amashuri yabo, bahura n’ubuzima bushaririye, ibituma bagira inama bagenzi babo yo kwirinda ibishuko.
Aba bakobwa basa n’abari mu kigero kimwe cy’imyaka y’amavuko, kuko umuto muribo afite imyaka 21 mu gihe umukuru afite 24.
Ubwo umunyamakuru wa IGIHE yabasangaga mu ishyirahamwe bibumbiyemo bagamije gushaka icyo bakora ngo biteze imbere, bamugaragarije ubuzima bushaririye banyuzemo nyuma yo guterwa inda bakiri bato.
Clarisse Uwimana w’imyka 21 y’amavuko utuye mu kagari ka Rwamiko ati “Nabyaye mfite imyaka 17, nigaga mu mwaka wa mbere wa segonderi, ubwo nyine mpita nshikiriza amashuri; (…) ntwite nari narihebye ababyeyi bampoza ku nkeke, nabayeho mubuzima bubi ntasabune, nkajya guca inshuro, igihe kiragera numva mbayeho nabi kuburyo navuze ngo noneho ngiye kwiyahura”.
Beatha Byukusenge w’imyaka 23 y’amavuko nawe avuga ko yatewe inda afite imyaka 21, ati “Byarangoye cyane kubera nari nkiri muto no mu rugo bakirirwa bampangayikisha, kuko ntawundi wari warahabyariye, barambwiraga ngo ndi ikirara”.
Aba bana b’abakobwa icyo bose uko ari 18 icyo bahurizaho ni uko batewe inda bashukishijwe amafaranga no guhabwa impano n’abagabo cyangwa abasore bababwira ko babakunda.
Ikindi bavuga gikunda gutuma abakobwa bakiri bato bagwa mu bishuko nk’ibyo, ni kugira irari ry’ibyo imiryango yabo itabasha kubaha, no kumva bashaka kubaho mu buzima bwiza burenze ubushobozi iwabo bafite.
Kuri ubu bari gushakisha ubuzima
Nyuma yo gucikiriza amashuri kubera guterwa inda bakiri bato, aba bana b’abakobwa uko ari 18, bibumbiye hamwe mu ishyirahamwe babifashijwe n’imiryango nterankunga ya Action Aid na Duhozanye, aho bigishijwe umwuga w’ubudozi bw’imyenda bahabwa n’ibikoresho.
Daphrose Mukarutamu perezidante wa Duhozanye avuga ko bahisemo gufasha aba bana kubona icyo bakora kibateza imbere, mu rwego rwo kubarinda gusabiriza no gukorwa n’isoni.
Mukarutamu ati “Twaricaye nk’ababyeyi dutekereza icyo twafasha aba bana kugira ngo badakomeza guheranwa n’agahinda, twabigishije kudoda, none tubahaye imashini n’ibindi bikoresho, kugira ngo amafaranga bavanyemo abafashe kubaho no kurera abana babo, (…) ikindi tubigisha n’ukutiheba kuko nyuma y’ibibazo ubuzima bukomeza”.
Perezidante wa Duhozanye avuga kandi ko usibye kubigisha imyuga, babigisha n’uburyo bwo kwitwararira bakaboneza urubyaro kugira ngo badakomeza gushyira ubuzima bwabo mu kaga babyara bagakoza isoni umugore.
Nyuma yo gukubitwa n’ubuzima baratanga inama
Aba bakobwa babyariye iwabo, bavuga ko nubwo bahuye n’ubuzima bushaririye, hari isomo bakuye bifuza gusangiza bagenzi babo bakiri bato cyangwa baba bahura n’ibishuko ariko bakabyita amahirwe.
Icya mbere bavuga ni uko buri mukobwa akwiye kwishimira ubuzima iwabo babayemo uko bwaba bumeze kose, akirinda gushaka kubaho bitajyanye n’ubushobozi bafite.
Ikindi n’ukwirinda abantu babashukisha amafaranga n’impano zitandukanye, ahubwo bagaharanira kwiga kugira ngo nabo bazabyigezeho.
Basoza batanga inama yo kumvira ababyeyi, kuko basanze umwana utumvira ababyeyi cyangwa ngo bagishe inama ariwe ukunze guhura n’ibishuko nk’uko byabagendekeye.
Iyi miryango nterankunga ku bufatanye n’ubuyobozi bw’inzego z’ibanze mu murenge wa Muganza, bavuga ko bazakomeza gukurikirana aba bana kugira ngo ibikoresho n’ubumenyi bahawe bazabibyaze umusaruro, babe ishyirahamwe ry’icyitegererezo.
Prudence Kwizera, IGIHE Ltd


text:
Amerika Ubucuruzi Byihutirwa Byihutirwa Aluminiyumu Ikirahure
Ibikoresho bya tekiniki
Ibara
Ikirahure
Ibikoresho
• Iraboneka hamwe na fiberglass ya ecran mesh hamwe na ecran ya ecran ya ecran
• Guhumeka, kurwanya imibu, kurwanya ubujura
• Ikirahure cyo mu rwego rwo hejuru
• Ingufu zizigama hasi kugeza U agaciro 0,79 W / m2.k.
• Kurwanya Amazi no Kubungabunga bike
• Ibikoresho bitandukanye bya ecran
• Kongera ingufu kugirango urwego rwisumbuyeho
• Sisitemu yo gufunga ibyuma byinshi byo gufunga ikirere no kwiba
• Nylon, mesh irahari
• Flat kandi yoroshye
• Igisubizo cyo guhangana ninkubi y'umuyaga
• Kugorora no kurenza urugero birahari
• Igishushanyo cyihariye kirahari
• Amahitamo ya aluminiyumu yerekana: Amashanyarazi, gushushanya PVDF, Anodizing, Electrophoresis
• Ibara risanzwe risiga irangi: Ijoro ryijimye Icyatsi, Inyenyeri Yumukara, Matte Umukara, Ore Icyatsi, Ikirunga cyikirunga, Icyatsi cya Paris Icyatsi, Icyatsi cya silver cya Berlin, Icyatsi cya Morandi, Icyatsi cya Roman Icyatsi, cyera cyera
• Ibara ryamamaye: ibiti, umutuku wumuringa, dune, nibindi.
• Hitamo amabara yatunganijwe muruganda kugirango utange vuba, cyangwa amabara yihariye kugirango uhuze neza umushinga wawe.
• Ikirahuri kimwe (5mm, 6mm, 8mm, 10mm….)
• Ikirahure cyanduye (5mm + 0,76pvb + 5mm)
• Ikirahure cyikubye kabiri (5mm + 12air + 5mm)
• Ikirahure gikarishye kirahure (5mm + 12air + 0,76pvb + 5mm)
• Ikirahure cyikubye inshuro eshatu (5mm + 12air + 5mm + 12air + 5mm)
• Ubunini bw'ikirahuri kimwe: 5-20mm
• Ubwoko bw'ikirahure: ikirahure gikarishye, ikirahuri cyometseho, ikirahuri gikingira, ikirahuri gike-e, ikirahure gikonje, ikirahuri cyanditseho silikisi
• Ikirahuri kidasanzwe: ikirahure kitagira umuriro, ikirahure kitagira amasasu
Ingano yihariye irahari
• Ibyuma bya Hoppe byo mu kidage
• Ibyuma bya SIEGENIA byo mu Budage
• Ibyuma bya ROTO byo mu Budage
• Ibyuma bya GEZE byo mu Budage
• Ubushinwa bwa mbere ibikoresho bya SMOO
• Ubushinwa buza ku bikoresho bya KINLONG
• Ikiranga wenyine-NORTH TECH
Ibicuruzwa birambuye
Ibicuruzwa
Amajyaruguru ya Tech Aluminium ahunga, nanone yitwa inzugi zisohoka umuriro, zikoreshwa aho guhunga byihutirwa cyangwa ubwoba.Inzugi zo guhunga twakoze zitanga isura igezweho kandi nziza.
Guhunga inzugi zitanga umutekano muke mu nyubako mugihe habaye umuriro cyangwa ibindi byihutirwa kandi bigomba gukingurwa byoroshye nabantu bahunze inyubako.
Urugi urwo arirwo rwose rwo guhunga rugomba gukingurwa byoroshye.Kubera iyo mpamvu, inzugi zose nkizo ntizigomba gushyirwaho gufunga, gufunga cyangwa gukingirwa cyangwa, ikindi, ibyo aribyo byose bigomba gukoreshwa byoroshye bidakoreshejwe urufunguzo rwerekezo rwo guhunga kandi bidasabye ko habaho uburyo burenze bumwe bwakoreshwa.Nubwo amabwiriza atandukanye agenzura igishushanyo mbonera nogushiraho inzugi zumuriro, kandi ibice birashobora gukorwa mubikoresho byinshi bitandukanye, mugihe bigeze kuri code.
Guhunga inzugi kurundi ruhande ntabwo ari inzugi zashyizwe ku muriro kandi zikunda gushyirwaho utubari two gusunika kugira ngo inyubako yimuke vuba kandi irashobora gukorwa muri aluminiyumu, ikomatanya, ibyuma, ibiti na UPVC nkuko bitangaje bihagije ntigomba kwihanganira umuriro. .Inzugi zacu zo guhunga zigomba gusinywa neza no kumurikirwa, bityo birashobora kuboneka byoroshye mugihe cyumwijima.Inzugi zisohoka zumuriro zigomba gukingurwa zigana ahantu heza hatanga uburyo bwo guhunga.Guhunga inzugi nazo zirashobora gukingurwa hanze.Gusohoka k'umuriro n'inzugi zisohoka umuriro ntibigomba na rimwe kubangamirwa.
Intego yumuriro wa aluminium niho ituma ihunga byihuse inyubako mugihe habaye umuriro.Mugihe umuryango ushobora gufungwa hanze kugirango umutekano ubeho, hari akabari kihutirwa cyangwa akabari gafite ubwoba imbere imbere kugirango abantu bave munzu byihutirwa.Guhunga inzugi ntabwo zagenewe guhagarika ikwirakwizwa ryumuriro nkuyu, ariko zagenewe gukingurwa vuba kandi byoroshye mugihe cyihutirwa.
Dutanga umuriro wihariye wa aluminiyumu ibaho inzugi zashyizwemo ubwoba cyangwa ibyuma byihutirwa kugirango uhunge byihuse n'umutekano wongeyeho.Inzugi zacu zose zo guhunga ibyuma, ingano nibindi biranga byerekanwe numushinga wawe ukeneye.


text:
Umwongereza witwa Dean Bevan w’imyaka 58,yatumye benshi ku isi bacika ururondogoro ubwo yatandukanaga n’umugore we mu myaka 3 ishize yarangiza akuzuza inzu ye ibipupe byifashishwa mu gutera akabariro kugira ngo atazongera kubabazwa ukundi n’abagore.
Dean Bevan wahoze ari umuganga uvura indwara zo mu mutwe,yatandukanye n’abagore be babiri,biramubabaza cyane niko gufata umwanzuro wo kutazongera gushaka ukundi ahubwo ahita afata umwanzuro wo gushora amafaranga menshi agura ibipupe 12 byifashishwa mu gutera akabariro kugira ngo bimuhoze amarira.
Dean Bevan afite umwana w’umukobwa witwa Rhiannon w’imyaka 20 niwe ubisiga ibirungo ndetse akabyambika imyenda igezweho kugira ngo bimare se irungu dore ko yirirwa mu rugo kubera ko yafashe ikiruhuko cy’izabukuru.
Rhiannon yatangaje ko yatunguwe no kubona papa we agura ibi bipupe byifashishwa mu gutera akabariro,ariko yaje kumwumva nyuma ndetse yishimira ko kuri iyi nshuro abayeho yishimye nta ni irungu afite.
Dean yavuze koi bi bipupe abifata nk’abantu bazima kuko yabihaye amazina ndetse aba ari kumwe na byo buri munsi muri iyi nzu abanamo n’umukobwa we.
Yagize ati “Benshi baranseka bavuga ko ibyo nakoze ari ubusazi gusa ndishimye kandi ntawe mbangamira.Ubwo igipupe cyanjye Sarah nakiguraga nabonye kidahagije.ubwenge bwanjye burambwira ngo nakoze ubusazi ndetse ko ari ibipupe ariko ariko mbifata nk’ikintu gikomeye kandi kindinda.Nabihaye amazina kandi mu maso yanjye mbona aria bantu kubera imyenda myiza bahora bambaye.
Dean aryamisha ibi bipupe ku buriri 3 yabiguriye ndetse amafaranga menshi yahawe mu kiruhuko cy’izabukuru yahise ayashora mu kugura ibi bipupe bye 12.
Dean yabwiye abanyamakuru ko yashatse ariko hari ubwo yabyukaga umugore we arakaye cyane ariko ubu yemeza ko abyuka abona inseko nziza y’ibi bipupe bye.
Dean yahaye ibipupe bye amazina atandukanye nka Sarah,Monique,Magda ndetse uyu mugabo agendana kimwe aho agiye hose.


text:
Kigali, 1 Mutarama 2016
Banyarwanda, Banyarwandakazi,
Nshuti z’u Rwanda,
Mbere na mbere nagira ngo mbifurize umwaka mushya w’i 2016. Uzababere uw’ibyiza byose mwifuza harimo n’iterambere.
Uyu mwaka turangije, wabayemo ibintu byinshi kandi byagiriye Igihugu cyacu akamaro. Ubumwe bw’Abanyarwanda burakomeye, ntibujegajega, kandi umurimo wo kubaka Igihugu urihuta.
Niyo mpamvu, Abanyarwanda mwasabye ko Itegeko Nshinga rivugururwa, hanyuma muraryemeza muri referendumu tuvuyemo. Mwagaragaje ku buryo bwumvikana amahitamo y’ibyo mwifuriza ejo haza h’Igihugu cyacu.
Inzira twanyuzemo mu kuvugurura Itegeko Nhinga yaduhaye umwanya wo kureba koko niba ibyo twashakaga guhindura bishyira mu gaciro.
Mwansabye kuzakomeza kuyobora Igihugu nyuma y’i 2017. Nkurikije uburemere bwabyo n’imyumvikanire mwabihaye, nta kuntu ntabyemera.
Ubwo hasigaye inzira zisanzwe bigomba kunyuramo igihe nikigera.
Ariko, ndibwirako icyo tugamije atari ugushaka umuyobozi w’Igihugu uzakomeza ubuziraherezo. Kandi, nanjye siko nabyifuza.
Bitari kera cyane, inshingano z’umwanya wa Perezida zizagera ubwo zahererekanywa, ku buryo bizagira akamaro n’impamvu birenze kuba urugero gusa, byaba ari kuri twebwe cyangwa ku bandi.
Niyo mpamvu nifuza ko twakomeza mu nzira twatangiye yo guhindura Igihugu cyacu. N’ubundi ibisabwa kugira ngo dushimangire ubuyobozi butekanye, ni nabyo bisabwa kubaka ubukungu bw’Igihugu dutangiye kubona.
Abanyarwanda dufite ikizere cy’ejo hazaza, kandi twishimiye n’inzira twahisemo. Ibi bikwiye guha inshuti z’u Rwanda n’abafatanyabikorwa nabo ikizere.
N’abatunenga biturutse mu kutatwumva neza, ndetse niyo byaturuka ku kudashaka kumva, nabyo bishobora kuba intangiriro y’ibiganiro bituma amaherezo twumvikana.
Icya ngombwa ni uko abantu bubahana.
Nidukomeza gufatanya, tugakomeza nzira turimo, ntacyatubuza kugera ku ntego yacu.
Jyewe n’umuryango wanjye, tubifurije mwese Umwaka Mushya Muhire.


text:
by http://www.urwego.com
Abakobwa bose aho bava bakagera bakunda umuhungu ubitaho ndetse ibi akenshi usanga bikunda gutsinda abahungu bamwe na bamwe bikabaviramo kubengwa bagatekereza ko nta gikundiro bagira ahubwo ari ukutamenya uburyo bwiza bwo gufata abakunzi babo neza.
Byose bizashira hasigare urukundo
Video ku rukundo n'ubuzima bw'imyororokere
Ibi ni ibintu ushobora gukorera umukobwa mukundana agahora agukunze ukagira ngo wamwibaburiyeho.
1.Niba uri umusore, icya mbere ugomba kumenya ni uko abakobwa hafi ya bose bishimira kubwirwa ko ari beza kuruta kubwirwa ko bari sekkxy.
2.Ikindi ukwiye kumenya ni uko abakobwa banga abasore bababwira amagambo menshi adasobanutse, byongeye ntibishimira abasore batiyubaha igihe cyose bari kumwe.
3.Abakobwa hafi ya bose bakunda kwiyumva no kwibona bafatwa nk’abadasanzwe (special) imbere y’abasore bakunda, n’ubwo ngo akenshi batabyerekana.
Abakobwa ntibakunda abasore bagira umwanda, mbese batiyitaho.
4.Burya ngo abakobwa benshi bakunda gusomwa ku kiganza mu gihe bidakozwe mu kavuyo n’ubwo ngo badashobora kuvuga ko babikeneye cyangwa se ko babikunda.
5.Menya ko mu gihe usangije umukobwa mukundana ubuzima bwawe cyangwa se ukamubitsa andi mabanga ngo ahora abyibuka iteka kandi akabiha agaciro, kabone n’ubwo mwatandukana.
6.Abakobwa bakunda ko incuti zabo zibahamagara mu mazina yabo bwite, rimwe na rimwe igihe bicaye batuje umusore akamuhamagara gahoro mu ijwi rituje kandi amureba mu maso.
7.Muri kamere y’abakobwa habamo ikintu cyo kwihagararaho no gukunda guhabwa agaciro.
8.Burya ngo iyo umukobwa avuze “oya” iba ari “oya”, ntibakunda umuntu uhatiriza cyane.
9.Bashimishwa n’uko incuti zabo zibasoma abandi bagenzi babo babibona kuko ngo bigaragaza ko bitaweho cyane kandi ko barutishwa abandi.
10.Bakunda abantu bababwira babahanze amaso.
11.Abakobwa bashimishwa n’uko abasore bakundana baza kubagisha inama kuko ngo bibereka ko ari abo kwizerwa.
12.Abasore batekereza ko iyo baterese bigacamo nta yindi mvune iba isigaye ariko burya ngo abakobwa bashimishwa no kubabona bakora cyane kuruta mbere kuko ngo byerekana ko bagikunzwe kandi urukundo bakarwiyumvamo kurushaho.
Musore n’uramuka ukoze ibi bintu umukobwa akakwanga uzamenye ko atanyurwa ntawamushobora.
Urukundo
Baza Shangazi
Shakisha ku Urwego.com
.Ibatuma umukunzi wawe atifuza ko mwatandukana
by http://www.urwego.com
Labels: urukundo


text:
Yari aberewe kandi yihuta nk’umugabo utegura ubukwe bwiyubashye bw’umuhungu we.Adiventi rero ageze ku iteme ritandukanya imijyi yombi, ahahurira n’umusore Noheli witegerezaga iyo mijyi. Bakubitanye amaso, barebana nk’aho baziranye. Adiventi ni ko kumubaza, ati « Uri uwande wa mwana we »?
Noheli, n’ikinyabupfura cyinshi, ati « N’ubwo undeba gutya, sindi umwana cyane. Ndi Noheli mwene Rugira wa Rubonerakure rwa Mugengajuru wa Shabukirakuganza wa Muhumurizabahanuzi wa Mugabwambere wo kwa Adamu. »
Adiventi, ati « Uri akagabo sha. Umuntu ufite ikivugo, ukaba uzi neza aho uva!None se ni wowe nabwiwe na Yohani Batisita mwene Zakariya ubwo yabatirizaga muri uyu mugezi? Ariko se ko uwo yavugaga ari Emmanuel, waba waraje guhinduka Noheli gute? »
Noheli aratangara cyane. Ati « Nawe se Yohani uramuzi? Rwose ni we wambatirije muri uyu mugezi ubona. Naho kutamenya ko ndi Emmanuel, ntayindi mpamvu, nuko abantu benshi babangukirwa n’izina rya Batisimu. »
Adiventi, ati « Ibyo bya Emmanuel ni bishya pe! Ahantu hafi ya hose bazi Père Noël. None se muri bamwe? »
Noheli ,ati « Na byo ni byiza. Niba na we bamuzi neza, nanjye bazamenya. Ahubwo reka tuve kuri iri teme, tubasanganire. Ubwo wowe mumenyeranye, ndaboneraho mbibwire. Ibyanjye ntibigoye. Kugira ngo tutayoba, dukurikire iriya nyenyeri, dore hano amatara yarazimye, n’abayafite ntibayacana.«
Adiventi, ati « Nanjye ndi gutegura ubukwe bw’umuhungu wanjye muri mu kigero kimwe. Ngo kuva yarabatijwe, we n’umukunzi we, ashaka ko Kristu ababera umuhuza mu Kiliziya. Ibyo rero, nta mubyeyi wabyanga. Ndagutumiye. Uzaze dusangire amazi n’ibindi byiza. Umuhungu wanjye bizamushimisha kukumenya.
Emmanuel Noheli ati « Nzaza rwose! » Nuko baragenda. Ese bazakirwa neza? Ubukwe se bwo buzaba?
Dusome iri Jambo ry’Imana, nk’Inkuru Nziza y’ iki cyumweru: Luka3,8..18.
Muri icyo gihe,Yohani yabwiraga abantu bamusangaga ngo ababatize,ati « …Noneho nimugaragaze imigenzereze ikwiranye n’ukwisubiraho nyako! »Inteko y’abantu ikabaza Yohani iti « Tubigenze dute? » Na we akabasubiza ati « Ufite amakanzu abiri agabane n’utayafite,n’ufite icyo kurya,na we agenze atyo. »Abasoresha na bo bazaga kwibatirisha bakamubaza ,bati « Mwigisha,dukore iki? » Arabasubiza , ati « Ntimugasoreshe ibirenze ibyategetswe ».Abasirikare na bo baramubaza ,bati « Twebwe se dukore iki?« Arabasubiza, ati « Ntimukagire uwo murenganya n’uwo mubeshyera, kandi munyurwe n’igihembo cyanyu. »
Kuko rubanda rwari rutegereje,kandi bose bibaza mu mutima wabo niba Yohani atari we Kristu,Yohani ni ko guterura abwira bose, ati « Njyewe mbabatirisha amazi, ariko haje undi undusha ububasha, sinkwiye ndetse no gupfundura udushumi tw’inkweto ze; we azababatiriza muri Roho Mutagatifu n’umuriro. Afite urutaro mu ntoki, kandi agiye gukubura imbuga ye:hanyuma azahunika ingano mu kigega cye, naho imishishi ayitwikishe umuriro utazima. » Nguko uko Yohani yahuguraga rubanda mu nyigisho nyishi, abagezaho Inkuru Nzaiza.
Nimwishime (Gaudete), mwebwe abamenye icyo gukora!
P.B


text:
Amakuru IGIHE yamenye ni uko abantu 22 bari mu itorero Inyamibwa ryagiye mu Bufaransa, hatashye icyenda gusa, icyakora ubuyobozi bw’iri torero bwo buvuga ko habuze umunani gusa.
Amakuru yo gutoroka kw’abagize iri torero yatangiye kuvugwa bakiri mu Bufaransa ariko inkuru iza kuba impamo mu rukerera rwo ku wa 23 Kanama 2022.
Umwe mu bajyanye n’iri torero yahamije ko abantu bagiye batoroka umunsi ku wundi, kugeza ubwo batashye i Kigali ari icyenda.
Ati "Twagiye turi 22, sinavuga ngo buri munsi hagendaga bangahe, icyakora uko bwiraga bwacyaga hari abo twabuze, kugeza ubwo dutashye turi icyenda gusa."
Itorero Inyamibwa ryerekeje mu Bufaransa mu ijoro ryo ku wa 28 Kamena 2022, rimarayo hafi amezi abiri. Ryageze i Kigali mu rukerera rwo ku wa 23 Kanama 2022.
Uwaduhaye amakuru yavuze ko bategereje ko iminsi ya visa bahawe irangira kuko ari amezi atatu, ngo bamenye niba koko bagenzi babo batazagaruka.
Ati "Twarinze dutaha turi icyenda, icyakora kuko hakiri ukwezi visa yabo igifite, reka dutegereze ko bazataha, baramutse bataje nibwo twamenya ko batorotse."
Itorero Inyamibwa ryo ryemera ko habuze abantu umunani
Umwe mu bayobozi b’Itorero Inyamibwa, Rusagara Rodrigue, yemeye ko koko hari bamwe muri bagenzi babo babuze, ariko ngo ni umunani aho kuba 13.
Iri torero rivuga ko mu bantu ryajyanye mu Bufaransa harimo abasanzwe barigize, n’abandi ryakuye mu yandi matorero ngo bajye kwifatanya mu guhatana.
Amatike y’urugendo ngo yishyuwe n’ababatumiye, bagomba kujyana ndetse bakagarukira hamwe.
Ati “Twagiye turi abantu 22 nibyo, tugerayo, abantu badutorotse ni abantu umunani. Ntabwo bagiye mu bihe bitandukanye, bagiye mu bihe byegeranye tumaze igihe guto tugeze i Burayi. Birashoboka ko bari bafite gahunda yo kugenda kuva kera.”
“Twarakomeje turakora turi 14, iserukiramuco turarangiza. Noneho abantu icyenda nibo twagarukanye, abandi bahindura amatike y’indege kubera ko viza yari igikora, ariko ntabwo batorotse, kuko iyo biba gutoroka baba baragiye mbere.”
Muri bariya bantu umunani batorotse, Rusagara avuga ko babiri ba mbere bagiye ku manywa Itorero riri mu karuhuko rimaze kubyina. Ryari rimazeyo ibyumweru bibiri.
Abandi batatu ngo bajyanye ari ku manywa, naho babiri basigaye bagenda ari ku mugoroba.
Nubwo ngo byari bimaze kugenda gutyo, abantu 14 Itorero ryari risigaranye bashyize hamwe, ndetse bitwara neza begukana igihembo cya mbere.
Rusagara ati “Ni twebwe ba mbere mu bihugu 16 mu migabane yose yo ku isi. Nubwo ba bantu umunani bagiye, abateguye iserukiramuco bashimye uburyo twarangije turi abantu 14 kandi dukora akazi k’abandi bose. N’amafaranga y’ishimwe yagombaga guhabwa bariya umunani, nayo barayaduhaye badushimira ibyo twakoze.”
Yavuze ko n’ubu bakibabara nk’abantu babo, nubwo babahemukiye.
Iri serukiramuco ngo ni irya mbere ku isi, ndetse iri torero ni ubwa mbere ryari riryitabiriye, ari naryo rukumbi ryari rihagararariye Afurika.
Ibindi bihugu byahatanye n’Abanyarwanda birimo nka Nepal. Uruguay, Bahamas Bulgaria n’ibindi, byabaga byohereje amatorero ya mbere mu gihugu.
Rusagara yakomeje ati “Ikintu gikomeye cyatujyanye kwari ukugaragaza igihugu cyacu neza, kuko twagiye mu mijyi irenga 15 y’u Bufaransa, kandi twabigezeho. Ikintu twashakaga kugaragaza cyari umuco w’igihugu cyacu, kandi twabigezeho.”
“Bariya ni abantu badutengushye, kandi twari tumaze igihe tubasaba ko batabikora, ariko barakoze. Tukiri mu Rwanda twakoze n’inama zirenga na 15, ariko baradutenguha.”
IGIHE yamenye ko mu bantu umunani batatahanye n’abandi, harimo umwe ufite umukunzi w’umuzungu baboneyeho bakabanza gutembera, kuko viza yari itararangira.
Iri torero ryanagiyemo abarimo Miss Umuratwa Anita witabiriye irushanwa rya Miss Rwanda 2020 ntabashe kwegukana ikamba, icyakora akaza kwegukana ikamba rya Miss Supranational mu 2021.
Ribarizwamo kandi Teta Ndenga Nicole wegukanye ikamba rya Miss Heritage muri Miss Rwanda 2020.


text:
Christopher Wickland ni umupasitori mu itorero ryitwa Living World Pentecostal Church muri Fareham, akaba yaramaze iminota 15 yapfuye (umutima udakora ) ariko nyuma igitangaza cy’Imana cyaragaragaye yongera kuba muzima kubw’imbaraga z’amasengesho y’abakristo.
Umunsi umwe, Pastor Christopher Wickland yari arimo gutembera muri parike hamwe n’abana be batatu batoya. Bagiye kubona babona atangiye kuruka mbese ahita amererwa nabi cyane ku buryo butunguranye.
Amakuru dukesha ikinyamakuru “Daily Echo” atubwira ko abashinzwe kurinda park bahise bamujyana kwa muganga byihuse batangira kumwitaho aho itsinda ry’abaganga basanze umutima we wahagaze utagikora. Bagerageje incuro eshatu gushitura umutima we ngo barebe ko wongera gutera.
Abaganga bahise bahamagara umugore wa Pastor Christopher bamubwira ko umugabo we amerewe nabi kandi ko yamaze iminota 15 yapfuye , bongera kumwihanangiriza bamubwira ko ikibazo cy’umutima cyageze no ku bwonko nabwo ko budakora mbese ko muri macye batazi niba asubirana ubuzima.
Tracey, umugore wa Pastor Christopher akimara kumva ibyabaye ku mugabo we yatangiye guhamagara abanyamasengesho basenganaga mu itorero ryabo abamenyesha akaga kabagwiririye kugirango bafatanye gusenga Imana igire icyo ikora ku buzima bw’umugabo we.
Ku rukuta rwe rwa facebook, Tracey yandikiwe amagana menshi bamubwira ko bari gusenga kugirango Christopher asubirane ubuzima bwe, yakomeje ashimira abarinzi ba parike ndetse n’abaganga umurimo ukomeye bakoze ashimira n’abanyamasengesho ko iyo badasenga umugabo we yari gupfa.
Wickland yamaze amasha 28 muri coma ndetse amara ibyumweru bitatu mu bitaro mbere y’uko akira ariko kubera imbaraga z’amasengesho Christopher yavuye mu bitaro ameze neza haba mu bwonko ndetse no ku mubiri.
Iki ni igitangaza gikomeye kigaragaza imbaraga z’amasengesho ko iyo abantu basenze bahuje umutima kandi bizeye Imana yumva gusenga kwabo ikabasubiza . niko byagenze ku bakristo b hirya no hino bumvise inkuru za Pastor C hristopher bahise bafata umwanya bashyira hamwe barasenga Imana irabumva isubiza icyifuzo cyabo pastor Christopher arakira.
Mu magambo ye Pastor Christopher w’imyaka 47 aragira icyo atangaza “magingo aya nasuzumwe n’abadogiteri benshi incuro nyinshi ariko kugeza ubu bambwiye ko nta kibazo mfite mu mubiri mbese nabo byarabatangaje kubona umuntu yapfa akongera akazuka.
Akomeza avuga ko ameze neza afite n’ibiro bishyitse kandi ko kuva yava kwa muganga nta kibazo cy’umutima yongeye kugira”
Mu gusoza, mu izina ry’umuryango wa Pastor Christopher barashimira abakristo babaye hafi bakabasengera Imana ikabarinda amarira mu muryango bityo barabasabira umugisha mwinshi Imana itibagirwa imirimo y’abera izabagororere.
Source: www.christiantoday


text:
INAMA ZIGENEWE UMURYANGO | KURERA ABANA
Uko waganira n’abana bageze mu gihe cy’amabyiruka
AHO IKIBAZO KIRI
Akiri umwana yakubwiraga byose, ariko ageze mu gihe cy’amabyiruka, ntiyongera kugira icyo akubwira. Iyo ugerageje kuganira na we, arinumira cyangwa akagutonganya maze impaka zikaba ziravutse.
Ushobora kwitoza kuganira n’umwana wawe w’ingimbi cyangwa umwangavu. Icyakora hari ibintu bibiri ugomba kubanza gusuzuma bituma icyo kibazo kivuka.
IMPAMVU BAREKA KUVUGA
Baba bashaka kwigenga. Kugira ngo umwana wawe azavemo umuntu ushoboye kandi ushobora guhangana n’ibibazo ahura na byo mu buzima, ntibiza mu kanya gato; biza buhoro buhoro. Birumvikana ko hari ingimbi n’abangavu baba bifuza umudendezo uruta uwo bagombye kugira. Ariko ku rundi ruhande, hari ababyeyi bakabya kwima abana babo umudendezo. Ubwumvikane buke buvuka bitewe n’izo mpamvu, bushobora guteza amakimbirane hagati y’ababyeyi n’abana. Brad * ufite imyaka 16, yaravuze ati “ababyeyi banjye baba bashaka kungenzura kuri buri kantu kose. Ningira imyaka 18 batarampa umudendezo nifuza, nzigendera.”
Ubushobozi bwo gutekereza. Nubwo abakiri bato badatinda ku bintu kandi bakemera ibintu nk’uko babibwiwe, bagera mu gihe cy’amabyiruka bigahinduka, bakareba kure ku buryo baba bashaka kumenya impamvu babwiwe ibi n’ibi. Icyo rero ni kimwe mu biranga umuntu ufite ubushobozi bwo gutekereza, kandi bifasha umwana ubyiruka gufata imyanzuro myiza. Reka dufate urugero: iyo umubyeyi afashe igisuguti akakigabanya abana babiri, buri wese akanganya na mugenzi we, bombi bahita bumva ko nyina yabafashe kimwe, ko nta warenganye kuko nta wabonye igice kinini ngo undi abone gito. Ariko abageze mu gihe cy’amabyiruka bo si uko batekereza. N’ubundi kandi, kutarenganya ntibisobanura gufata abantu kimwe. Kandi urebye, gufata abantu kimwe utitaye ku miterere yabo, si ko buri gihe biba bikwiriye. Ubwo rero, ubushobozi bwo gutekereza bufasha umwana uri mu gihe cy’amabyiruka guhangana n’ibyo bibazo byose. Ibyo bigira izihe ngaruka? Bishobora no gutuma mutangira guhangana.
ICYO WAKORA
Mu gihe bishoboka, ujye uganira n’abana bawe ibi bisanzwe kandi uganire na bo igihe cyose ubonye uburyo. Urugero, hari ababyeyi babonye ko abana bari mu gihe cy’amabyiruka bababwira ikibari ku mutima iyo bari kumwe mu turimo two mu rugo, cyangwa mu modoka bitemberera, aho kuba cya gihe bicaranye bafite gahunda yo kuganira ku kibazo runaka.—Ihame rya Bibiliya: Gutegeka kwa Kabiri 6:6, 7.
Ntukamurambire. Kujya impaka n’umwana ku kibazo runaka kugeza igihe ikiganiro kirangiriye nabi, si byiza. Ahubwo ujye umubwira icyo ushaka . . . ubundi urekere aho. Ibyinshi mu byo wamubwiye abisobanukirwa nyuma yaho ari wenyine, afite akanya ko kubitekerezaho. Ubwo rero, byaba byiza ugiye umuha umwanya wo kubigenza atyo.—Ihame rya Bibiliya: Imigani 1:1-4.
Jya umutega amatwi kandi uve ku izima. Jya utega umwana wawe amatwi witonze, nta kumuca mu ijambo, kugira ngo usobanukirwe neza uko ikibazo giteye. Mu gihe umusubiza, ujye ushyira mu gaciro. Iyo ushyizeho amategeko atagoragozwa, umwana wawe ashakisha uko yayarengaho mu mayeri. Hari igitabo kivuga ibyo gushyikirana n’abana bageze mu gihe cy’amabyiruka cyaburiye ababyeyi kigira kiti “iyo abana bameze batyo ni bwo bagira imibereho y’amaharakubiri. Hari ibintu abana bemerera ababyeyi babo kuko ari byo bashaka kumva, ubundi baba batari kumwe na bo, bagakora ibyo bishakiye.”—Ihame rya Bibiliya: Abafilipi 4:5.
Jya utuza. Hari umwangavu witwa Kari wavuze ati “iyo hari icyo ntumvikanyeho na mama, ahita atangira kurakazwa n’icyo mubwiye cyose. Ibyo bituma nanjye ndakara maze ibyari ikiganiro bigahinduka intonganya.” Aho kugira ngo urakare, ujye ubwira umwana wawe ikintu kigaragaza ko wiyumvisha uko amerewe. Urugero, aho kugira ngo umubwire ko ibibazo afite bitagombye kumuhangayikisha, mubwire uti “humura rwose, nanjye ndabona ko biguhangayikishije cyane.”—Ihame rya Bibiliya: Imigani 10:19.
Aho kumutegeka icyo agomba gukora, kora uko ushoboye umufashe kubona icyo yakora. Imitekerereze y’umwana wawe uri mu gihe cy’amabyiruka, iba imeze nk’imikaya ikeneye gutozwa. Ubwo rero, mu gihe ahuye n’ikibazo, ntugahite ugikemura. Ibyo nta ho byaba bitandukaniye no kumukorera siporo kugira ngo imikaya ye irusheho gukomera! Ahubwo mu gihe muganira, ujye umureka na we agere ku muti w’ikibazo. Nyuma yo kungurana ibitekerezo, ushobora kumwereka uburyo bumwe na bumwe ashobora gukemuramo ikibazo, maze ukamubwira uti “genda ubitekerezeho maze nyuma y’umunsi umwe cyangwa ibiri tuzongere tuganire, umbwire uko wagikemura n’impamvu wagikemura utyo.”—Ihame rya Bibiliya: Abaheburayo 5:14.
^ par. 7 Muri iyi ngingo, amazina amwe n’amwe yarahinduwe.


text:
Musanze: Barifashisha imifuka itsindagiyemo igitaka mu gusana imihanda
Bamwe mu rubyiruko rwo mu Karere ka Musanze, batangiye kwifashisha uburyo bwo gusana imihanda bakoresheje imifuka batsindagiramo igitaka; iyo mihanda batunganya, ikaba yari yarangijwe bikomeye n’imvura igwa, cyangwa imodoka ziremereye ziyinyuramo. Kuba yari yarangiritse, ngo byabangamiraga imihahiranire hagati y’abaturage, kubera kutaba nyabagendwa.
Urwo rubyiruko rwageze kuri ibi, nyuma yo kumara ibyumweru bibiri, bigishwa gukora imihanda hifashishijwe tekiniki y’Abayapani yiswe Do-Nou, ubu bukaba ari uburyo, bwo gufata umufuka, ugatsindagirwamo igitaka, bakawufunga neza, ukarambikwa mu muhanda hanyuma bakarenzaho Latérite hejuru yawo, na yo bakayitsindagiraho neza.
Iyo tekiniki ni na yo urubyiruko rwatangiye kwifashisha, rukora umuhanda werekeza ku Kagari ka Kamisave mu Murenge wa Remera mu Karere ka Musanze, ugakomereza ku ivuriro rito rya Kamisave n’Ishuri Ribanza rya Kamisave.
Uwimana Hilarie, umwe mu baturage bo muri aka gace, yagize ati: “Murabona ino aha abantu benshi turi abahinzi. Igihe cyose byabaga ngombwa ko dutumiza ifumbire, imodoka yayizana iyikuye mu mujyi, ikayisiga epfo iriya muri kaburimbo nko mu birometero bisaga 25 kuko itashoboraga kugera ahangaha bitewe n’imihanda yangiritse. Byasabaga kongeraho andi mafaranga yo gushaka abakarani bayitunda ku mutwe, ugasanga birahenze cyane”.
Mbarushimana Jean d’Amour na we yagize ati: “Uretse abanyamaguru gusa, uyu muhanda nta kindi kinyabiziga cyashoboraga kuwugendamo. Nkanjye mfite igare naguze ngo rijye rinyorohereza mu ngendo nkora, ntarinze gutegatega bya buri munsi. Ariko iyo nabaga nywugezemo, byabaga ngombwa ko manuka ndisunika, nanataha nkazamuka ndisunika. Habagamo ibinogo byinshi cyane. Ariko murabona ko ubungubu bawudukoreye, iruhande rwawo bakanahashyira inzira z’amazi, ukaba wongeye kuba nyabagendwa”.
Akomeza ati: “Ari ibikoresho bikenerwa kuri kiriya kigo cy’amashuri, ibyo kuri ririya vuriro, byose babisigaga kuri kaburimbo, ubu bigiye kujya bihagera nta yandi mananiza. Twishimiye aba bagiraneza batuzaniye igisubizo cy’uyu muhanda wari warangiritse ukaba wongeye kuba nyabagendwa. Ubu natwe igikurikiyeho ni ukujya tuyibungabunga kugira ngo itazangirika”.
Imihanda ikozwe muri ubwo buryo, mu gihe yitaweho, iba ifite uburambe, burengeje imyaka itanu, kandi mu kuyitunganya, igahenduka hafi kimwe cya kabiri ugereranyije n’ubundi buryo bwari busanzwe bukoreshwa mu gukora imihanda y’imigenderano.
Abahawe ubu bumenyi, barimo na Muhumuza Florent, wagize ati: “Ubumenyi twungutse bwo gusana imihanda dukoresheje iyi tekiniki, dusanga buzatugirira akamaro cyane, kuko ahanini butanasaba amikoro y’ibikoresho bihenze. Ubu tugiye gubwigisha na bagenzi bacu, kugira ngo nibura, tuzafatanyirize hamwe kujya dusana imihanda yabaga yarangiritse, ku buryo mu gihe gito, ibyo bibazo bizaba byabaye amateka”.
Umukozi ushinzwe amahugurwa mu muryango nterankunga w’Abayapani Community Road Empowerment (CORE) ari na wo wahaye urwo rubyiruko ubumenyi rwifashisha mu gusana iyo mihanda, avuga ko iyo umuhanda utunganyijwe hakoreshejwe iyi tekiniki, ugakomeza kwitabwaho, ugira uburambe bw’imyaka isaga itanu, kandi ko n’ubwo bumenyi n’ibikoresho byifashishwa babisigarana, bityo ntibyongere guhenda Igihugu kandi amafaranga agasigara mu baturage bakiteza imbere.
Yagize ati: “Tekinoloji ya Do-Nou, ni uburyo navuga ko bukiri bushyashya hano mu Rwanda. Twabuhuguyeho urubyiruko, kugira ngo rujye rubwifashisha mu gusana imihanda yangiritse. Ikindi ni uko ubwo bumenyi, banashobora kubwigisha n’abatunganya imihanda ikorwa na VUP. Ubusanzwe ubu buryo, bukoresha cyane cyane amaboko mu gihe indi mihanda iba yakoreshejwe imashini; ibyo bikaba byarinda Igihugu guhendwa, bityo n’ayo mafaranga menshi yagakoreshejwe mu kuyisana, agakoreshwa mu bindi bikorwa biteza imbere abaturage kandi banagize uruhare mu kuyibungabunga”.
Umukozi w’Akarere ka Musanze ushinzwe ubutaka, imiturire n’ibikorwa remezo, Sebasore Javan, avuga ko ubwo buryo buzajya bwifashishwa mu kunganira ubwari busanzwe bukoreshwa mu guhanga no gusana imihanda, agasaba urubyiruko rwahawe ubwo bumenyi, kurushaho kubusangiza abandi, no kwigaragaza kugira ngo bafashe Akarere muri ibyo bikorwa, kuko na ko kiteguye gukorana na bo.
Yagize ati: “Ntabwo twavuga ko ubu buryo buje gusimbura ubwari busanzweho, ahubwo burabwunganira. Turasaba urubyiruko rwahawe ubu bumenyi kububyaza umusaruro no kubugeza ku bandi, kuko natwe dukeneye imbaraga zabo mu kudufasha gusana imihanda isanzweho no guhanga imishya. Nibakomeze rero bagaragaze ko babishoboye, dukomeze dufatanye muri uru rugamba turimo rwo kongera ibikorwa remezo no kubifata neza. Turashimira na CORE, kuba yaradufashije kugera kuri iki gikorwa cy’ingenzi, kirushaho gushyigikira iterambere ry’Akarere”.
Uburyo bwo gusana imihanda hakoreshejwe iri koranabuhanga, ababikora bafata igitaka bakagitsindagira mu mifuka, bakagenda bayishyira mu muhanda, barangiza bakayirenzaho itaka rya latérite, na ryo batsindagira bakoresheje ibyuma byabugenewe biremereye, kugira ngo umuhanda urusheho gukomera bakanacukura inzira zitwara amazi ku nkengero z’imihanda.
Mu Karere ka Musanze abahawe ubwo bumenyi ni urubyiruko 50 ruturuka mu mirenge 12 yo muri ako Karere. Babishyira mu bikorwa bakora umwitozo wo gutunganya umuhanda wa metero 164, aho bateganya kuzakomereza ahandi haba hari gusanwa cyangwa guhangwa imihanda.


text:
Yanditswe na Emmanuel Senga
Muri iki gihe u Rwanda ruhanganye n’ibibazo bitagira uko bingana, ni ho tubona ko hari igihe ibibazo by’ingutu bishaka gupfukirana n’ibindi bibishamikiyeho. Ni muri urwo rwego imiyoborere dusanga mu gihugu cyacu yenda kutwibagiza ibibazo byibasiye urubyiruko muri iki gihe, ariko ku buryo bw’umwihariko, urubyiruka rw’abakobwa. Ubu bimaze kuba umuco ko abanyarwandakazi biyemeza kwicuruza, ariko igiteye ubwoba ni uko ubutegetsi nta cyo bukora ngo bubikumire, ahubwo ugasanga bubishyigikiye. Ifoto ibanza irabereka abana b’abakobwa bafatiwe I Kabale muri Uganda baje kuraya. Birababaje.
U Rwanda nk’igihugu cyanyuze mu bihe by’intambara na jenoside, rufite ibibazo byinshi rugomba guhangana na byo. Muri byo hari ibiruhanyije kubonerwa ibisubizo, kuko ubushobozi bw’igihugu budahagije; aha twavuga nk’amikoro yo kubonera ibyangombwa abenegihugu, nubwo n’uduke tubonetse dukoreshwa nabi, ariko hari noneho ibindi bibazo bisaba gutekereza no kuyobora neza gusa.
Muri iki gihe, ibyo tubona mu Rwanda biteye ubwoba. Intambara yarugwiririye yahinduye indangagaciro zose z’umuco igihugu cyahoranye kuva kera, wa muco w’ubupfura, w’ubwubahane, wo kwiyoroshya no kubaha abakuruta, iyi yose yasimbujwe ubwibone busa nk’aho bwakopewe hanze y’igihugu, ariko bukakibonamo icyicaro. Nta mukuru ukiba mu gihugu, urubyiruko rwiroshye mu buraya n’ubwomanzi; abategetsi nta ngamba barufitiye, ahubwo bararwogeza, bamwe baruhindura indaya ubwabo, abandi barucuruza cyane mu manama ateranira mu mujyi wa Kigali. Iterambere basingiza ntiryasize ibibi byose byamaganwaga kera. Mu mahoteri yo mu Rwanda biremewe kujyanayo umukobwa mukararana, nta kwikanga ko inzego z’umutekano zabikubaza, ubundi zakagombye kuba zigenzura bene aho hantu hashobora kurarura urubyiruko rw’abakobwa.
Impamvu z’iri dohoka zaba ari izihe?
Ukudohoka mu burere bw’abana b’abakobwa gufite impamvu ya mbere mu ntambara yateye mu gihugu, ikagisigira impfubyi zitagira kivurira zitagira umubare, kandi ikinjiza mu gihugu abantu bitwara kinyamahanga, bagasa nk’aho nta muco wa kinyarwanda ubaranga.
Ubundi birasanzwe ko mu gihugu cyabayemo intambara haboneka ihohoterwa ry’igitsina gore ku buryo burenze ukwemera: abagore bafatwa ku ngufu, bakorerwa ibya mfura mbi; ariko iyo intambara irangiye, bitewe n’abari ku butegetsi, ingufu zishyirwa mu kugorora wa muco uba warahungabanye. Hagomba rero ubuyobozi buhamye kugira ngo iyi migororere ishoboke. Ibyo tubona mu Rwanda by’uburaya, ndetse burenga imipaka, ni icyitegererezo gifatika cy’uko igihugu kiyobowe. Nta wakwihandagaza ngo yemeze ko ubutegetsi buri mu Rwanda nta ruhare bufite mu myitwarire y’urubyiruko, cyane cyane urw’abakobwa, mu migirire yarwo yo guta umuco rukarushanwa mu ngeso y’uburaya.
Ingero ubwazo zirivugira. Ibiganiro binyura ku maradiyo amwe n’amwe yo mu Rwanda bisingiza imigirire ihabanye n’indangagaciro z’ubwiyubahe, biri mu buryo bworoshye bwo kwerekana ko ubutegetsi buriho muri iki gihe nta cyo bukora ngo bukumire imyitwarire mibi y’urubyiruko nk’iyi. Ibiganiro nk’iki mwumva hano hasi, bikunze kumvikana kuri ayo maradiyo, urubyiruko rukarushanwa kubyitabira no kubishyira mu bikorwa. Nyamara hambere hakibaho uburere bwahabwaga urubyiruko, ibiganiro nk’ibi byari kuba byaraciwe ku maradiyo. Ntibivuze ko nta handi urubyiruko rwashobora kubibona, kubera iterambere tugezemo, ariko icyo tugomba kumenya ni uko ibyemewe kunyura ku maradiyo yo mu bihugu nk’u Rwanda, abaturage babifata nk’ihame kandi bikagomba kubahwa no gukurikizwa. Akaba ari yo mpamvu byoroha kubona uburaya bukwira kurusha nk’iyo buba bwaramaganywe. Kunyuza ibiganiro nk’ibi birarura urubyiruko ku maradiyo, nta kindi kiganiro kibyamagana, biba bihaye urwaho urubyiruko kubikurikiza nta gitangira. Iyo wibutse ko urwo rubyiruko nta gitsure ruriho, kubera amateka y’intambara na jenoside byagize abenshi muri rwo impfubyi, ni ho wumva uko iyi myitwarire y’urubyiruko ititeguye guhagarara bya vuba; ni na ho hakagombye kugaragara igitsure cya Leta ngo igarure mu nzira nziza abana bayo bteshutswe.
Intambara si yo yonyine yateguye cyagwa yateye urubyiruko kwishora mu buraya, hari n’izindi mpamvu dusanga mbere na mbere mu miterere y’uburezi bwahawe abaturutse hanze binjira mu Rwanda. Bitewe n’uko babaye igihe kinini mu mahanga anyuranye n’u Rwanda, bahavanye imico inyuranye n’umuco nyarwanda, ku buryo ndetse imico imwe n’imwe yafatwaga nk ‘iterambere rirenze umuco nyarwanda, wafatwaga nk’umuco w’abaturage. Urugero rubanguka ni urw’abakuriye i Burundi, cyane cyane mu mujyi wa Bujumbura bitwaraga nk’abanyaburayi, bakunda gusohoka no kugaragara mu tubyiniro tw’i Bujumbura. Ni kimwe n’abakuriye muri Uganda, aho bizwi ko Uganda yari yarateye imbere mu buraya. Ibi byatumye abatahutse baturutse muri ibi bihugu (ariko twisegure si bose, usibye ko barimo bamwe) byaboroheye kumva ko badakeneye uburere mboneramuco wa Kinyarwanda basuzugura ko ari uw’abaturage, washoboraga kubakumira kwishora mu buraya. Ikimenyimenyi ni uko usanga na bamwe mu basirikari bakuru mu ngabo bakunze kugaragaza uyu muco w’uburaya, bafata nk’ikintu gisanzwe. Hari abashaka kubaza ibimenyetso; ariko twumvikane twese turaziranye si ngombwa kuvuga amazina. Gusa ikibabaje ni uko abo basirikari bakuru, bitwaza ubutegetsi bwa gisirikari buyobora igihugu, bagaha intebe uyu mwuga w’urukozasoni w’uburaya.
Ikindi kihutisha uyu muco mubi w’uburaya ni ubukene bwokamye u Rwanda. Kuva intambara yarangira, Leta ikihutisha ibyo yita gahunda zayo, harimo no kongera amashuri y’ubucuruzi adatanga ubumenyi, byabaye ngombwa ko abayasohokamo, baba batizeye kubona akazi, bihangira imirimo. Iyo bigenze bitya abakobwa bihutira gukoresha “umutungo” wabo, bakawushakisha akazi, bakawushakisha imibereho. Kubera ubuzima bugenda buhenda, kubera amikoro y’imiryango yagiye agabanuka, abakobwa bamwe, cyane ndetse abize, bahisemo gukoresha umubiri wabo kugira ngo babashe kubaho. Ni bwo uzasanga abakobwa biga muri Kaminuza bicuruza mu bihugu duturanye, kandi ntibatinye no kubyemera ku mugaragaro.
Twamenye ko hari ndetse n’abakina amafilimi y’urukozasoni bita “pornographie”. ku buryo mu Rwanda hari abashinzwe kubyinjizamo abakobwa, bakabajyana muri Uganda ngo bagahembwa hagati y’ibihumbi 180-200. 000 Frw buri kwezi. Ku muntu utari usanganywe akazi murumva ko ari akayabo. Gusa ibitavugwa ni uko no kuyacyura aba ari ha mana.
inyarwanda.com/articles/show/BreakNews/abanyarwandakazi-baba
Ibindi bishuko birimo gushinga imizi mu Rwanda muri uru rwego kandi bigakorwa ku mugaragaro, ni biriya bita “Miss Rwanda”. Ibi ndetse bisa n’umushinga w’igihugu, iyo urebye uko ushyigikirwa.
Iyi gahunda yo gushaka umukobwa urusha abandi ubwiza ni gahunda y’urwiganwa, idafite icyo imariye abanyarwanda, usibye kubarangaza gusa. Mu bihugu byateye imbere bishobora gutegura bene aya marushanwa, biba bifite ibintu by’ibanze byagezeho. Ntibyumvikana ukuntu igihugu cyugarijwe n’inzara, n’imibereho mibi y’ubwoko bwose burimo kurwaza amavunja, kutagira amazi meza, kutagira amashanyarazi, gutungwa n’imfashanyo z’amahanga.., ntibyumvikana ko ari bene icyo gihugu kiriza abaturage bacyo mu marushanwa y’umurengwe, aha ngo barashaka Miss Rwanda. Byageze ngo no ku turere no mu midugudu. Ibi ni na byo byerekana ko ari gahunda ya Leta yo kurangaza abanyarwanda, ngo batagira igihe cyo gutekereza ku bibazo nyabyo by’igihugu. Ibi bikaba byari bikwiye gusuzumwa, abantu bakabyamagana, kuko birangaza abantu cyane cyane urubyiruko. Ntitwirirwa tugaruka ku manyanga amaze guhabwa intebe muri icyo gikorwa cyo gutoranya Miss Rwanda.
Mu gihugu hari ibintu byinshi bicuritse, kandi ku bushake, abategetsi bashyira imbere bagira ngo barangaze abanyarwanda, bahugire muri ubwo buhendabana, maze ntibagire igihe gihagije cyo gutekereza ku bibazo nyabyo igihugu gifite kandi muri icyo gihe ubutegetsi bw’igitugu buba busunika iminsi.
Ibyakagombye gukorwa:
Mu Rwanda, iyaba hari ubushake bwo kuzamura abaturage, ibyasabwa gukorwa byaba byinshi. Ariko muri ibi byose, imiyoborere ni yo yakagombye gukosorwa. Birababaje ko igihugu kiyoborwa kinyeshyamba muri iki kinyejana, kigategekeshwa igitugu, kubera ko nta kindi gitekerezo abategetsi bemera usibye icyabo bonyine. Amashyaka atavuga rumwe na Guverinoma ya FPR arakenewe, kugira ngo ayivuguruze kandi yerekane ikindi cyakorwa ku neza y’abanyarwanda. Mu gihugu hakenewe impinduka ikomeye, ku buryo abaturage batayoborwa ku gitugu kingana kuriya, kugira ngo abahawe “imbehe” bakomeze kogeza ubutegetsi bafite, batitaye ku baturage bashinzwe kuyobora.
Igihe cyari kigeze ko u Rwanda rutera intambwe rukinyagambura igitugu ruriho, kuko nibitaba ku neza no ku bwumvikane, bitinde bitebuke abanyarwanda ibibazo barimo bazashyira hamwe babihinduze inabi. Birababaza kubona abafashe ubutegetsi badasubiza amaso inyuma ngo barebe ahandi hantu hitwaye kuri ubu buryo, ingaruka bagize. Nyamara nta cyari kiruhije, icyo bisaba ni ubushake bwo kwemera guhinduka, ukareka ibyo ukangisha abari bato kuri wowe.
Iyo tuvuga gutakaza umuco bigaragara mu gihugu cy’u Rwanda, kandi byarateganyijwe n’abategetsi kugira ngo bakomeze basahurire mu nduru, twari dukwiye no gusobanurira abo bategetsi ko inyungu zabo bashyira imbere zishobora no kuzabakururira inkurikizi mbi, tukabasaba kwikebura bagashyira mu gaciro, bakarekura abaturage bagakora imirimo yabo mu bwisanzure bahabwa n’amategeko.
Isesengura rya Madamu Denyse Nyetera dusanga mu kiganiro gikurikira yagiranye na Musabyimana Gaspard wa Radio Inkingi kiratanga ibisobanuro bihagije, ndetse kigatanga n’ibyagombaga gukorwa. Muri icyo kiganiro kandi murumvamo uko abanyeshuri biga mu mashuri makuru bahisemo kuba indaya ngo babashe kuriha aho baba cyngwa ngo babone icyo barya. Ni akumiro.


text:
Hari abo inyandiko » Quelle vie avec un handicap » yakoze ku mutima, bandikira uru rubuga. Bamwe ni ababa muri ubwo buzima, abandi bafite ababo butoroheye. Ubuhamya bwabo tuzagenda tububagezaho gahoro gahoro.
Reka duhere kuri ubu bwaturutse mu Ruhango. Umusomyi w’uru rubuga ubutugezaho yahuriye na ba nyir’ubwite mu isengesho ryo kwa Yezu Nyirimpuhwe.Yarabaganirije, asanga gusenga gusa bidahagije, yiyemeza kubabera intumwa. Tumutege amatwi kandi tubishyire ku muzirikanyi.
Abantu bari bakubise buzuye mu isengesho ryo gusabira abarwayi. Ubusanzwe riba buri cyumweru cya mbere cy’ukwezi kuri paruwasi gatolika ya Ruhango. Uku kwezi byari agatangaza kuko cyari icyumweru cya mbere cy’umwaka wa 2016, ukaba n’umunsi mukuru w’Ukwigaragaza kwa Nyagasani.
Igihe cyo gusingiza no gusaba cyarageze, aho buri wese atanga icyifuzo. Mu gihe abandi babaga bazamuye amaboko bavuga cyane, Jamila Kubwayo yasengaga atuje, ahagaze adashinga n’ubwo yari afite imbago imwe.
Ni umukobwa mukuru rwose. Ubumuga bwaje afite imyaka 18. Yafashwe n’imbasa ahinamirana amaguru yombi mpaka bamutije ibyuma; yabihawe n’abagiraneza b’Abataliyani bamusanze mu bitaro amazemo umwaka n’amezi 9.
Kwiga byaradindiye, arangiza ayisumbuye abo batangiranye bamaze imyaka 7 bakora. Nanone, imyaka 2 ishira yicaye mu rugo, yarabuze akazi. Yaje kubona ikiraka ku mubosi wikorera ku giti cye. Hashize imyaka 3 avunika ava ku kazi, atakaza urukweto(rw’ibyuma) rw’ibumoso. Mu gihe yari kwa muganga, shebuja aramusezerera. None amaze umwaka n’amezi 6 atazi icyerekezo.
Nyuma y’isengesho namusuye aho ataha. Nasanze hagendeka nabi rwose. Yarakwiye akagare gakomeye. Numvise yizera Imana cyane, namukomeje agatima, nti « Nyagasani ntasubiriza rimwe, ariko arasubiza ».
Ku rundi ruhande rwo hakurya, hari umwana wiyambariye Juru, ya uniforme y’abiga primaire. Udukayi yari yaturambitse hasi, ashyira imbago hejuru, na we arasenga. Naje kumwegera ambwira ko yitwa Dominata Murekatete.Ngo yasabaga Imana ko yamuha amaguru agororotse nk’ay’abandi, kuko ku ishuri bahora bamuseka.
Yari yaherekejwe na nyirakuru babana. Mubajije iby’imibereho yabo, yarasetse cyane ngo bitungiwe n’amasengesho. Ngo waba wabuze ibyo urya, ukajya kugura ibyuma n’amakayi!?Ngo Domina, Imana izamwimenyera!Abivuga aseka kandi ababaye. Nabonye ntacyo nabamarira, mbabaza niba bitababangamira ko amafoto yabo agera kure. Bati « Wabona Imana idusubirije muri abo bari kure ». Ni yo mpamvu mbandikiye ngo mutugereze ubu butumwa ku bandi basomyi. Murakoze.
Yari Sekabuke Asman, Kigali
Uwumva ubu butumwa haricyo ashoboye kubukoraho, yatwandikira kuri kubahonet@gmail.com tukamuhuza n’umwe muri bo(yihitiyemo) cyangwa bombi. Natwe tuzakurikiza iyi nama ya Pawulo Mutagatifu:« Utangana umutima mwiza ntagayirwa icyo adafite, ashimirwa icyo yatanze.« (2 Kor.8,12)
P.B


text:
GUSOHORA KW'ABAGORE2-KUKI BIGORA ABAGORE GUSOHORA?
15-20% y'abagore ntibashobora gusohora.
Hari ibintu byinshi bishobora gutuma umugore bitamworohera gusohora. Hari ibibazo by'umubiri,i by'umuco n'iby'imitekerereze y'umuntu.
Ku byerekerenye n'imiterere y'umubiri w'umugore muri rusange umugore akenera ibikorwa byinshi kugira ngo asohore kurusha umugabo.
Rugongo ni inkingi mu gushimishwa n'igitsina k'umugore kandi ni ngombwa ko ikinishwa kugira ngo umugore asohore. Nyamara ariko aho rugongo iherereye si mu nzira imboro inyuramo ku buryo iyikoraho, ni yo mpamvu bitoroshye gushimisha umugore bihagije muri positions izo ari zose iyo rugongo itakinishijwe bihagije. Ni ngombwa ko umugabo n'umugore batibagirwa bakibuka ko rugongo ifite akamaro mu byo bakora byose.
Umugore ntapfa gusohora gutyo, bisaba ko muganira ukamubaza ibimushimisha, ni byiza kubnza gukora imirimo mbanzirizagitsina.
MBESE KWIKINISHA K'UMUGORE HARI ICYO BIMUFASHAHO KUBA YAKOROHERWA NO GUSOHORA?
Cyane. Ahubwo kwikinisha byangombye kuba intangiriro kuko icyo gihe umugore cyangwa umukobwa avumbura umubiri we kandi akamenya uduce twose, utumushimisha n'ututamushimisha, bikaba byatuma afasha umugabo kumushimisha iyo babonanye. Ariko rero kwikinisha ntibigomba gusimbura na rimwe imibanire isanzwe hagati y'ibitsina bitandukanye.
Urukundo
Baza Shangazi
Shakisha ku Urwego.com
GUSOHORA KW'ABAGORE2-KUKI BIGORA ABAGORE GUSOHORA?
GUSOHORA KW'ABAGORE2-KUKI BIGORA ABAGORE GUSOHORA?
Labels: gusohora, gusohora bigoranye, igitsina, imboro, kwikinisha, rugongo, umubiri, umuco, umugore
7 comments:
-
-
Kubera iki iyo maze guswera umugore wanjye ituru ya mbere numva nzinutswe igituba kandi umugore wanjye aba aribwo yumva abishaka cyane? Mungire inama. Yari Salus
- March 16, 2010 at 9:34 AM
-
-
Nshaka guswera Girl Friend wanjye ariko ndamutinya kandi yanambwiye ko ninibeshya nkabimubwira azahita anyanga nkore Iki?
- April 18, 2010 at 12:45 PM
-
-
Nishimiye iyi site.
- October 23, 2010 at 8:26 AM
-
-
mwaragowe
- December 6, 2010 at 8:40 AM
-
-
ndi umudamu maze amezi atanu nshatse, kurangiza birangora kuburyo umugabo wanjye ageraho akarambirwa tukarekeraho ntarangije. mungire inama.
- December 6, 2010 at 10:48 PM
-
-
mfite umugore tumaranye imyaka 2 tugishakanya yajyaga anyara aho amariye kubyara yahindutse mukagatare arumye pe kuburyo numva atakindyohera kandi nifuza kumuca inyuma kuko naba nisenyeye none mbigenze nte?
- December 19, 2010 at 1:21 AM
-
-
Jya umutegura neza(caresser)noneho niwumva amaze gutoha ubone ubutangira kumuswera,kandi ushobora gusanga ari wowe ubitera niba utajya umushimisha no mubundi buzima busanzwe,ukumva ko abereyeho kumuswera gusa ntabwo azanyara kuko ntabyishyimo azaba afite ahubwo yemera ko umuswera kugirango arangize umuhango
- January 23, 2011 at 5:12 PM